U Negotinu je u petak, 16.3.2012, u organizaciji ZZ „Uljarica“, održan XII Sabor poljoprivrednih proizvođača istočne Srbije. Posle pozdravnog govora domaćina Bojana Stanisavljevića, direktora zadruge, skupu se obratio i gradonačelnik Negotina Vlajko Đorđević. Potom je mr Milan Radosavljević, direktor Doma kulture „Stevan Mokranjac“, uručio zahvalnicu mr Gojku Mladenoviću, koji je zastupao Institut za ratarstvo i povrtarstvo, za pomoć u organizaciji 38. „Susreta sela“ opštine Negotin.\nPrvi predavač na skupu bio je mr Gojko Mladenović, pomoćnik direktora Instituta za komercijalne poslove i marketing. On je prisutne upoznao s novom genetikom, radom novog doradnog centra i novim marketinškim nastupom Instituta na tržištu. Cilj novoizgrađenog doradnog centra je da se od ove godine celokupna proizvedena količina semena doradi u ovom centru pod kontrolom stručnjaka Instituta.\nDr Vladimir Miklič je prisutnim zadrugarima predstavio proizvodni program Odeljenja za uljane kulture a to su najnoviji hibridi suncokreta sa visokim sadržajem ulja i visokim potencijalom za prinos, kao i najnovije sorte uljane repice.\nRukovodilac Odeljenja za kukuruz dr Đorđe Jocković je proizvođačima govorio o preporuci NS hibrida kukuruza za predstojeću setvu sa posebnim osvrtom na nove hibride i one koji su namenjeni za berbu u zrnu. Učesnicima skupa je posebnu pažnju skrenuo na novu ambalažu u kojoj je pakovano seme kukuruza i ukazao na više nivoa zaštite od falsifikovanja.\nPosle predstavnika Instituta zadrugarima su se obratili predstavnici Victoria group-e, Agromarketa i BASF-a.\nFotografije možete videti na fejsbuk stranici: XII Sabor – Negotin\nNS seme » XII Sabor poljoprivrednih proizvođača u Negotinu


Kultura, umetnost i obrazovanje - Strana 527\nNa devetim "Danima Danile Bate Stojkovića" u Vrnjačkoj Banji ove godine su zasađena drveća u čast velikanima Ljubiši Samrdziću i Nebojši Glogovcu\nDanilo Bata Stojković nije imao veliki krug prijatelja, njegovo prijateljstvo ste morali da zaslužite, ali bi se, kad ga zaslužte, davao bezrezervno, poručila je na otvaranju Dana Danila Bate Stojkovića Mira Banjac, glumica koja je nebrojeno puta ...\nPremijera filma "Južni vetar" otvara Filmske susrete u Nišu\nDodelom nagrade "Pavle Vuisić" i premijernom projekcijom filma "Južni vetar" Miloša Avramovića 25. avgusta na Niškoj tvrđavi biće otvoreni "Filmski susreti", festival glumačkih ostvarenja, saopštili su danas iz Filmskog centra Srbije.\nĐorđo Sladoje i Ansambl "Vila" dobitnici nagrade Despotica mati Angelina\nPesnik Đorđo Sladoje i Ansambl "Vila" ovogodišnji su dobitnici nagrade Despotica mati Angelina, za doprinos lepoti i dostojanstvu života, koju dodeljuju Eparhija sremska i Radio -televizija Vojvodine, uz podršku Matice srpske.\nSedam ostvarenja na Nedelji srpskog filma u Iranu\nSrpsku kinematografiju u programima Nedelje srpskog filma, koja će se od 23. do 29. avgusta održati u iranskim gradovima Teheranu, Tabrizu i Širazu, predstaviće sedam ostvarenja, najavio je Filmski centar Srbije.\nPrvi počasni doktori Makavejev i Tabački\nIzuzetnim stvaraocima dodeljene titule Fakulteta dramskih umetnosti. Svečeno uručenje na jesen u rektoratu Univerziteta umetnosti\nŠerbedžija: Brzo ćemo iz pakla\nGlumac Rade Šerbedžija izjavio je u intervjuu Al Džaziri Balkans kako mu smeta uzajamno prebrojavanje krvnih zrnaca na prostorima bivše Jugoslavije i ocenio da će "vrlo brzo" doći vreme kad ćemo izaći iz tog pakla.\nU nedelju ujutru u splitskoj bolnici umro je Oliver Dragojević, prenosi "Jutarnji list".\nZa uspeh je osim talenta i rada potrebna i sreća, ali ono što je najvažnije to je ljubav prema muzici i tom načinu života, rekao je svetski poznati violinista Nemanja Radulović kome, kako je naveo, muzika predstavlja vazduh, slobodu i život.\nOstvarenje "Devojka", dobitnik Zlatnog tornja za najbolji film, dirnulo je publiku jubilarnog 25. Festivala evropskog filma Palić, koja mu je dala najviše svojih glasova i time imenovala za laureata GORKI LIST nagrade publike.


Protest malinara u petak u Leskovcu ? - Dnevnik Juga\nPočetna / DRUŠTVO / Protest malinara u petak u Leskovcu ?\nSrdjan Stamenkovic 20/06/2018\tDRUŠTVO, Leskovac Ostavi komentar\nProtest malinara iz Jablaničkog okruga, nezadovoljnih otkupnom cenom maline zakazan za petak u Leskovcu, možda i neće biti održan ukoliko Asocijacija malinara Srbije postigne dogovor o rešavanju ovog problema sa radnom grupom Vlade Srbije i donese odluku o obustavi svih protesta, istakao je predsednik Udruženja proizvođača jagodistačkog voća Jablaničkog okruga “Hisar“, Novica Cvetanović.\nIako stvari sa ovim dogovorima idu u pozitivnom pravcu jer je na jučerašnjem sastanku u Beogradu obećano da će otkupna cena iznositi 125 dinara i da je iz resornih ministarsatva ocenjeno da je prekid otkupa od pojednih hladnjačara neprihvatljiv, Cvetanović ne veruje da će se do petka nešto drastično dogoditi i da je održavanje protestne vožnje od Hale Dubočica do Železničke stanice koja će početi u 10 časova gotovo izvesno.\n‘Za razliku od zapadnih delova zemlje gde se u malinarskim krajevima ovo voće otkuplje po ceni od 120 dinara, na jugu Srbije situacija je dramatična jer se kilogram maline plaća 80 dinara za prvu i 60 za drugu klasu. U Surdulici je otkup obustavljen, a u leskovačkom kraju odjednom se pojavio problem sa nedostatkom ambalaže’ – kaže Cvetanović.\nKako bi se premostio problem smeštajanih kapacita u hladnjačama država je odlučila da se angažuju hladnjače u Valjevu i Somboru gde ima slobodnih mesta za skladištenje voća tako da to neće moći da bude izgovor otkupljivačima maline da prestanu sa njenom kupovinom od proizvođača zaključio je Cvetanović.\nTagoviLeskovac malinari protest\nPrethodni LKC domaćin izložbe Gustav Klimt\nSledeći NOVI ROKOVI Refundacija PDV-a za hranu i opreme za bebe


Za zimsko održavanje puteva biće izdvojeno 50.000 KM\nIzvor: IstocnoSarajevo.net, 03.Nov.2010, 13:29 (ažurirano 02.Apr.2020.)\nIz budžeta opštine Han Pijeska za zimsko održavanje puteva biće izdvojeno 50.000 KM. Tri lokalna putna pravca, centar grada i prigradska naselja od snijega će čistiti preduzeće "Tehnometal" iz Vlasenice. Načelnik opštinskog Odjeljenja za privredu, finansije i drušvene djelatnosti Gordana Terzić rekla je danas Srni da će dio lokalnih puteva u zimskom periodu održavati Šumsko gazdinstvo "Visočnik" iz Han Pijeska.\nTerzićeva je rekla i to da će Ministarstvo poljoprivrede, šumarstva i vodoprivrede Republike Srpske uz učešće građana sa 55.596 KM...\nIzvor: RSplaneta.com, 03.Nov.2010\nHAN PIJESAK - Iz budžeta opštine Han Pijeska za zimsko održavanje puteva biće izdvojeno 50.000 KM. Tri lokalna putna pravca, centar grada i prigradska naselja od snijega će čistiti preduzeće "Tehnometal" iz Vlasenice. Načelnik opštinskog Odjeljenja za privredu, finansije i drušvene djelatnosti...


Stanovanje u Bijelom Polju\nBiljana Apostolović, dia\nDragana Jeremić, dia\nAnđelka Ćirović, m.arch\nIvan Grčić, m.aarch\nSiniša Tatalović, dia\nNikola Marinčić, dia\nOsnovne odluke koje se odnose na koncept urbanističko arhitektonskog rješenja donešene su u odnosu na urbanističko-tehničke uslove predviđene za predmetnu lokaciju, kao i na osnovu pažljivog promatranja zatečenog konteksta. Naime, kroz funkcionalne i formalne zahtjeve postavljene konkursnim raspisom rješenje ovog projekta je upisano u predviđene okvire.\nUrbanizacija prigradskog naselja, koja je karakteristična za savremeni trenutak u arhitektonskoj sredini na ovim prostorima, angažuje posebnu pažnju prema novoplaniranoj strukturi kao inicijalnoj kapisli urbanizacije ovog područja i kao potencijalnom generatoru budućih programskih i prostornih djelovanja. Kroz zadržavanje postojećeg profila ulice, uličnog drvoreda i oformljenih parking prostora, planirano rješenje se „upisuje“ u komunikacijski kod zatečen na lokaciji. Uslovi postojećeg konteksta su dalje razmatrni reakcijom na karakteristične klimatske uslove kroz oblikovne i funkcionalne elemente arhitektonskog sklopa: tradicionala forma dvovodnog krova je interpretirana kroz savremeni model aplikacije; odluke koje se odnose na savremene materijale podrazumevaju racionalni odnos prema uslovima konteksta, dok upotreba drveta uključuje i naročit odnos prema tradiciji i materijalu tradicionalne kuće.\nZahtev velike strukture (u odnosu na postojeći građeni kontekst) je tumačen i diskutovan kroz sintezu formalnog i sociološkog plana. Kroz ova razmatranja ustanovljene su ključne reči oko kojih je formirana osovina arhitektonskog koncepta ovog urbanističko arhitektonskog rešenja:\nsusret, druženje, neotuđenost. Galerija je aplicirana kao arhitektonski motiv koji otvara platformu za savremeno stanovanje kroz susrete i zajednički život suseda. U fukcionalnom smislu, galerijski pristup stanovima zamenjuje mračno hodnočko okno i otvara prostor novim ambijentima i svakodnevnoj spontanosti (mesto gde se sudaramo, susrećemo, pozdravljamo, svađamo...).Dakle, galerijski pristup na ovom stambenom modelu je transponovanje tradicionalne ulice (koja postoji u zatečenom kontekstu) i njeno unapređenje u odnosu na savremene zahteve.\nProstorna artikulacija fukcionalnog rešenja sprovedena je u tri zasebna programsko-prostorna korpusa. Oko teme zajedničkog dvorišta cenrifugalnom silom javnog događaja su vezana su dva galerijska prostora. Javni prostori su na ovaj način gradativno blisko uspostavljeni što dinamizuje svakodnevni život stanovnika. Od prostora na nivou partera predviđenog za prolazak, zadržavanje i javne događaje, koji je prilogođen pristupu osobama sa invaliditetom, preko zajedničkih terasa za okupljanje suseda na galeriji i galerijskog prostora prolaza i susreta, do akitivne dnevne zone stana kojoj je uvek ostavljen izbor za trenutak učestvovanja u javnom životu naselja. Na zasebnoj parceli planiran je treći korpus na koji je apliciran model prerađenog dvotrakta kroz koji se uspostavljaju novi stambeni kvaliteti.\nPrizemni nivo je u okviru celog sklopa predviđen za javne sadržaje koji intenziviraju događaje na nivou partera i formiraju čvornu tačku javnog događaja u širem kontekstu. Javni prostori su integrisani sa komercijalnim saržajima u objektima H1 i H2 kao i sa administrativnim prostorijama u objektu G. Stambeni prostori su predviđeni na šest etaža i u nivou potkrovlja (što ne uljučuje jedan segment objekta G). Dvosmerna orijentacija stanova omogućava adekvatno ventiliranje i osunčanost stambenog prostora. U odnosu na dnevne prostore okrenute ka spoljašnjem ritmu i javnom životu, prostori za odmor koji uključuju i noćnu zonu vezani su za karakteristične terase i odvojeni su od aktivnog dela kuće.


Kraj LulzSec-a? Hakerska grupa objavila raspuštanje posle 50 dana izazivanja haosa\nVesti, 27.06.2011, 08:43 AM\nHakerska grupa LulzSec, koja se proslavila serijom DDoS napada i hakovanja veb sajtova kompanija i organizacija kao što su Sony, PBS, Infragard, SOCA, CIA, američki Senat, i drugih, objavila je razlaz posle 50 dana delovanja.\nU poruci objavljenoj sa Twitter naloga grupe, kao i u otvorenom pismu sledbenicima na fajl-šering sajtu Pastebin.com kaže se da se grupa raspušta kako bi se njeni članovi mogli okrenuti svojim drugim interesovanjima. Međutim, prošlonedeljno hapšenje navodnog člana grupe u Velikoj Britaniji pokrenulo je spekulacije da je ova iznenadna odluka o raspuštanju grupe potez iznuđen činjenicom da se protiv grupe vodi međunarodna krivična istraga a neimenovani izvori kažu da bi identiteti članova grupe mogli ubrzo biti otkriveni.\nGrupa LulzSec pojavila se u senci Anonimnih, većeg hakerskog kolektiva koji je nedavno izveo napade na kompanije HBGary i Sony. Iako se o vođstvu grupe LulzSec malo zna, veruje se da grupu čine članovi AnonOps, vođećeg ešalona Anonimnih.\nOd odvajanja od Anonimnih, LulzSec je sproveo niz visokoprofilisanih hakerskih napada, uključujući i napad na Sony, servere američkog Senata, program Federalnog istražnog biroa Infraguard, veb sajtove CIA i MMF, sajtove proizvođača online video igara i druge.\nU relativno kratkom vremenskom roku, LulzSec je stekao veliki broj sledbenika čiji je broj, kada je reč o Twitter profilu grupe, bezmalo dostigao broj od 300000. Ovakva popularnost verovatno je posledica neobičnog pristupa koji je grupa imala u promovisanju svojih aktivnosti.\nPored linka ka sajtu na kome je objavljeno oproštajno pismo grupe, u tweet-u koji je grupa objavila u petak nalazio se i link ka torrent sajtu Pirate Bay, gde se u trenutku objave nalazio link ka tekstualnim fajlovima koji sadrže ukradene podatake, između ostalih stotine hiljada korisničkih imena i lozinki za pristup različitim veb sajtovima, kao i podaci igrača Battlefield Heroes.\nU oproštajnom pismu upućenom stotinama hiljada svojih sledbenika, grupa je istakla da je njen cilj bio “zabavljanje drugih” a motivacija za delovanje grupe bile su “sujeta, slava, priznanje”, kao i “sirovo, neprekidno, haotično uzbuđenje zbog zabave i anarhije.” Grupa je nagovestila da bi se njeni članovi mogli ponovo pojaviti ali pod drugim zastavama.\n“I dok smo odgovorni za sve što Lulz (Boat) jeste, mi nismo trajno vezani za taj identitet.” U pismu se dodaje da članovi grupe žele da se vrate svojim privatnim životima i ličnim interesovanjima.\nMeđutim, misterioznost koja je odlikovala grupu, poslednjih dana bila je ozbiljno ugrožena. Pored hapšenja Rajana Klirija, devetnaestogodišnjeg Britanca koji je doveden u vezu sa napadima LulzSec-a, procurili su i detalji razgovora iz tajne IRC chat sobe koju su navodno koristili stariji članovi LulzSec-a, a koje je u petak objavio londonski Gardijan. Grupa je porekla veze sa uhapšenim Klirijem, i odbacila tvrdnje da beleške razgovora sadrže poverljive informacije. Ipak, ti razgovori su otkrili da članovi grupe zabrinuti zbog mogućih poledica akcija grupe protiv FBI, CIA i drugih organizacija i kompanija i da strahuju da bi mogli biti uhapšeni.\nRazlozi za iznenadno povlačenje grupe koje navodi LulzSec nisu ubedljivi pa su nagađanja o stvarnim motivim prestanka aktivnosti LulzSec-a očekivana. Skretanje pažnje na akcije grupe bio je mač sa dve oštrice - LulzSec se nalazio u udarnim vestima, dobio je mnogo sledbenika na Twitter-u i van njega, ali je intrigiranje javnosti dovelo do toga da sad mnogi, uključujući i rivalske hakerske grupe nastoje da otkriju identitet članova LulzSec-a.\nI dok će mnoge organizacije i kompanije širom sveta odahnuti posle ovog proglasa jer više ne moraju da strahuju da će privući pažnju LulzSec-a i postati meta njihovih napada, razloga za bezbrižnost nema mnogo. Osim korisnika koji uporno slede praksu korišćenja jedne lozinke za više različitih veb sajtova i naloga, i kompanije i organizacije treba ozbiljno da se pozabave bezbednošću svojih kompjuterskih sistema.\n"LulzSec je samo jedna hakerska grupa," kaže Grejem Kluli, analitičar F-Secure. "...ovo ne znači da možete biti bezbrižni kada je reč o kompjuterskoj bezbednosti vaše kompanije."


Tag - ministar odbrane - Informer\nTanjug 22. 11. 2017. 15:22 VULIN: Presuda Mladiću loše govori o tribunalu i pravdi!\nMinistar odbrane Aleksandar Vulin izjavio je danas da je presuda generalu Ratku Mladiću, nažalost, bila očekivana, što, kako kaže, loše govori o Haškom tribunalu kao sudu pravdedetaljnije\nB. Babić 20. 11. 2017. 15:04 VULIN U ABU DABIJU: Kontinuirano jačanje saradnje sa UAE!\nMinistar odbrane Aleksandar Vulin i državni sekretar odbrane Ujedinjenih Arapskih Emirata, Muhamed Ahmed Al Bavaridi Al Falasi, danas su u Abu Dabiju razgovarali o planovima za unapređenje saradnje u oblasti odbrane, daljem razvijanju i inteziviranju vojnoekonomske i naučnotehničke saradnjedetaljnije\nTanjug 19. 11. 2017. 13:50 VULIN: Država brine o pripadnicima bezbednosnog sektora!\nMinistar odbrane Aleksandar Vulin uručio je danas ključeve 25 novih stanova aktivnim i penzionisanim pripadnicima sistema odbrane, u ulici Partizanske avijacije u Beogradudetaljnije\nTanjug 16. 11. 2017. 08:37 VULIN: Potrebni su vanredni izbori zbog pritiska iz sveta!\nPredsednik Pokreta socijalista Aleksandar Vulin smatra da su Srbiji potrebni vanredni parlamentarni izbori zbog pritisaka koji, kako kaže, dolaze iz celog svetadetaljnije\nTanjug 03. 11. 2017. 17:02 VULIN zahvalio Surinamu na povlačenju priznanja Kosova!\nMinistar odbrane Aleksandar Vulin zahvalio je ministru unutrašnjih poslova Surinama Fajzelu Mohamedu Norsalimu, s kojim se danas sastao, na ličnom doprinosu i uticaju koji je ispoljio da vlada te zemlje povuče priznanje jednostrano proglašene nezavisnosti Kosova, saopšteno je iz Ministarstva odbranedetaljnije\nTanjug/Informer.rs 01. 11. 2017. 21:39 NJEGOVO PONAŠANJE NIJE BILO U SKLADU SA FUNKCIJOM KOJU JE OBAVLJAO: Britanski ministar odbrane podneo ostavku!\nBritanski ministar odbrane Majkl Falon podneo je danas ostavku, nakon što su se pojavile optužbe o njegovom neprimerenom seksualnom ponašanjudetaljnije\ninformer.rs 25. 10. 2017. 09:49 (VIDEO) VULIN U RIMU: Srbi na KiM su uvek znali da tamo gde je italijanska vojska - imaće i pravdu i zaštitu!\nTokom današnjeg boravka u Rimu, u okviru zvanične posete Italiji, ministar odbrane Aleksandar Vulin uručio je u ambasadi Republike Srbije vojne spomen-medalje za doprinos sistemu odbrane Republike Srbije trojici generala italijanske vojske, koji su svojim angažovanjem doprineli unapređenju razumevanja i sigurnosti za građane Kosova i Metohijedetaljnije


Satler uručio PCR testove Institutu za javno zdravstvo - NTV Arena\nSatler uručio PCR testove Institutu za javno zdravstvo\nPrimopredaji opreme prisustvovali su predsjednik Republike Srpske Željka Cvijanović, direktor Instituta za javno zdravstvo Branislav Zeljković, te ambasadori Austrije i Njemačke u BiH.\nCvijanovićeva je rekla da će donirana oprema poslužiti za dva mjeseca detektovanja virusa korona.\n“Taj proces teče maltene neprekidno, ali nismo uvijek zadovoljni količinama vakcina kojima raspolažemo. Zadovoljni smo što se proces ne prekida i u kontinuitetu dobijamo potrebne količine za održavanje tog procesa”, naglasila je Cvijanovićeva.\nOna je zahvalila EU za razumijevanje i sve vidove pomoći, ne samo kada je riječ o pandemiji virusa korona.\n“Tijesna saradnja između Republike Srpske, BiH i EU jeste nešto iz čega vidimo koristi. Zahvalna sam i za brojne projekte koje je EU realizovala u našim opštinama u saradnji sa našim opštinskim i republičkim institucijama”, navela je Cvijanovićeva.\nOna je izrazila očekivanje da će se takvi procesi kretati i u narednom periodu, kao i zadovoljstvo kada se pokažu bilo kakvi znaci solidarnosti i saradnje.\n“To nije više samo stvar koliko čega dobijate u novcu i koja je to količina nečega. Tu su mnogo važniji gestovi koje pokazujemo jedni prema drugima. I veliki i manji problemi se uspješno rješavaju ako smo zajedno”, rekla je Cvijanovićeva.\nOna je dodala da pandemijska kriza ne odgovara nikome u svijetu i da se svi bore protiv nje na svoj način, ali da je, bez solidarnosti i saradnje, te koordinacije određenih aktivnosti, teško za bilo koju zemlju da se samostalno kreće.\nSatler je rekao novinarima da je EU, zajedno sa ovom donacijom, Republici Srpskoj od marta prošle godine uručila pomoć vrijednu dva miliona evra.\nPrema njegovim riječima, ovakve donacije su potrebne zato što je cijeli region zapadnog Balkana, pa tako i BiH, u fazi pridruživanja Uniji i samim tim su bliži partneri EU, a partnerima u nevolji se pomaže.\nOn je podsjetio na nedavnu posjetu evropskog komesara za proširenje Olivera Varheljija, kada je krenula i prva isporuka od 200.000 vakcina namijenjenih za BiH.\n“Trećina od tih 200.000 doza je za Republiku Srpsku, onako kako vakcine budu pristizale. Osnovni razlog zašto se to radi jeste zato što niko nije bezbjedan dok svi ne budemo bezbjedni”, naglasio je Satler, dodajući da je ova donacija i demonstracija solidarnosti u Sedmici Evrope.\nOn je podsjetio da se Dan Evrope obilježava sutra.\nZeljković je rekao da je u Republici Srpskoj obavljeno više od 260.000 pi-si-ar testiranja i da će taj proces biti nastavljen, te dodao da je samo u Institutu urađeno više od 150.000 testiranja.\nOn je naglasio da u Srpskoj do sada nije bilo neželjenih reakcija nakon primanja vakcine.\nZeljković je podsjetio da je banjalučki Dom zdravlja prvi koji je organizovao “otvorena vrata” za vakcinaciju “astra zenekom”, gdje su lica starija od 65 godina mogla da se vakcinišu bez najave.\nOn je najavio da će se takva praksa praktikovati i u drugim lokalnim zajednicama.\nZeljković je apelovao da se građani pridržavaju epidemioloških mjera i da se uključe u proces vakcinacije.\nDonirana oprema dio je ukupne medicinske pomoći EU namijenjene BiH za borbu protiv virusa korona u vrijednosti od 7,76 miliona evra, koja se od marta prošle godine isporučuje zdravstvenim ustanovama u BiH.\nTags: donacija, institut za javno zdravstvo, koronavirus, pcr test, rs, zemlja


"Pala" jedna od najvećih banaka na stres testu\n„Pala“ jedna od najvećih banaka na stres testu\nM. D. 30. novembra 2016. 10:46\nFoto: Wikipedia/ David Edgar\nRoyal bank of Scotland (RBS) pala je na najtežem stres testu centralne banke Engleske, sprovedenom nad sedam najvećih zajmodavaca u Britaniji u okviru godišnje provere „zdravlja“ i otpornosti domaćeg bankarskog sistema u uslovima potencijalne globalne ekononomske krize, javlja Bi-Bi-Si.\nJoš dve od sedam banaka, Barkliz i Standard Čarterd, takođe su se jedva provukle na stres testu, koji je podrazumevao hipotetički najgori ekonomski scenario, uključujuci sunovrat cena nekretnina i globalni privredni pad od 1,9 procenata.\nRBS, koja je 73 odsto u vlasništvu poreskih obveznika, objavila je danas plan vredan oko 2,0 milijarde funti za jačanje svoje finansijske snage.\nBarkliz je već ranije pripremio plan za podupiranje svoje finansijske pozicije, dok Standard Čarterd, ipak, ne mora da preduzima bilo kakve dodatne akcije.\nStandard Čarterd i RBS su imale najslabije finansijske pozicije na stres testu sprovedenom prošle godine.\nNeverovatno: Opšta tuča na sahrani u Škotskoj (video)\nOvo ostrvo možete da posetite samo jedan dan godišnje, evo i zašto\nNude 60.000 evra za dadilju, ali zbog jednog detalja niko neće kod…\nObjavljujući rezultate svog trećeg godišnjeg stres testa, Banka Engleske je upozorila na „izazovan period neizvesnosti zbog domaćih i svetskih ekonomskih izgleda“, prenosi britanski Gardijan.\nDomaći rizici uključuju neizvesnost nastalu zbog Bregzita, zatim nesigurne izglede u sektoru komercijalnih nekretnina, visok nivo duga domaćinstava u Velikoj Britaniji i potencijalnu ranjivost privrede na mogući pad aktivnosti stranih investitora u kupovanju britanskih dužničkih hartija.\nŠto se tiče eksternih rizika, koji su opisani kao „povišeni“, britanska centralna banka je upozorila da bi izbor Donalda Trampa za predsednika SAD mogao da utiče na globalnu trgovinu.\nUkazujući na visoki dug Kine, Banka Engleske je takođe istakla rizike u nekim zemljama koje koriste evro, uključujuci i izazove proistekle zbog referenduma u Italiji ove nedelje.\nCentralna banka je takođe obezbedila obećano poboljšanje situacije na tržištu stambenih hipotekarnih kredita, sprovodeći mere objavljene 2014. o ograničavanju mogućnosti kreditorima da „pomažu korisnicima kredita koji treba da pozajme četiri i po puta veći iznos od njihovih prihoda“, navodi Gardijan.\nStres test je obuhvatio i ispitivanje finansijske snage još tri britanske banke – Lojds bankarsku grupu, HSBC, britansku podružnicu Santander banke, kao i banku Nejšenvajd.\nBudžet čeka dobit i od državnih firmi\nGeneralni direktor „Telekoma“: Kupujemo kablovske operatere\nLudilo: Škotski penzioner slikao oblak koji je ličio na…\nIncident u sali za fizičko: Devojčica pretukla svoju…\nŠkot odustao od eutanazije radi lečenja u Beogradu!\nStardžon: Mej želi čvrst Bregzit, ustanimo za Škotsku


Stalne članice SB UN protiv Sporazuma o zabrani nuklearnog oružja - Sputnjik Srbija\nStalne članice SB UN protiv Sporazuma o zabrani nuklearnog oružja\n12:27 29.10.2018 (osveženo 12:28 29.10.2018) Preuzmite kraći link\nRusija, Velika Britanija, Kina, SAD i Francuska su protiv Sporazuma o zabrani nuklearnog oružja, navodi se u zajedničkom saopštenju ovih država, objavljenom na sajtu ruskog Ministarstva inostranih poslova.\n„Čvrsto verujemo da je najbolji način postizanja mira bez nuklearnog oružja fazni proces koji uzima u obzir situaciju u oblasti međunarodne bezbednosti. Ovaj provereni pristup nuklearnom razoružanju je dao značajne rezultate, uključujući veliko smanjenje svetskog arsenala nuklearnog oružja“, navodi se u dokumentu.\nPrema mišljenju pet stalnih članica Saveta bezbednosti UN, Sporazum o zabrani nuklearnog oružja ne uzima u obzir ključne probleme koje treba rešiti radi postizanja stabilnog nuklearnog razoružanja u globalnim razmerama i protiv su Dogovora o neširenju nuklearnog oružja.\n„On neće dovesti do uništenja nijedne jedinice oružja. On nije u skladu sa najvišim standardima neširenja oružja. On izaziva nesuglasice u okviru međunarodnih instrumenata neširenja oružja i razoružanja, što može još više da oteža dalji proces u oblasti razoružanja“, navodi se u saopštenju.\nMoskva, London, Pariz, Peking i Vašington su naglasili da neće potpisivati dogovor i pozvali druge države da „ozbiljno razmisle o posledicama toga“.


Inkluzivno obrazovanje - Web novinar - škola web novinarstva\nŠkola veb veština, preduzetništva i novinarstva u potpunosti je prilagođena osobama sa invaliditetom (OSI) i od 2013. godine obučeno je više od 30 OSI tokom kurseva naše škole. Zgrada u kojoj se nalazi škola, kao i Press centar UNS-a u kojem se održavaju predavanja i vežbe, u potpunosti su pristupačni i dostupni OSI, tako da ne postoje nikakve barijere za one koji žele da pohađaju kurs u našoj sali.\nZa one kojima više odgovara pohađanje online kursa, obezbeđeni su direktni video prenosi svih predavanja i vežbi, kao i chat dodatak koji omogućava komunikaciju sa svim online polaznicima u realnom vremenu. Kurs se tako može efektivno pratiti sa bilo koje lokacije, a svi polaznici škole imaju mogućnost i naknadnog pregleda svih predavanja i vežbi u slučaju da je propušten direktan prenos. Online kurs je dostupan preko zatvorenog dela sajta www.webnovinar.org, a svakom polazniku škole se kreira korisnički nalog koji im omogućava pristup direktnim prenosima i svim nastavnim materijalima.\nKoordinator i predavači škole su dostupni polaznicima tokom celog kursa, a kada je potrebno organizuju se i dodatne konsultacije da bi se savladale određene teme. Tokom praktičnih vežbi se prati usvajanje znanja i veština polaznika tokom celog kursa, a na samom kraju se organizuje i završna vežba koja je najbolja potvrda da su polaznici savladali nastavni plan škole.


Tag / Radnici / Vesti online\nMinimalac u Srbiji: Poslodavci opet ucenjuju\nReprezentativni sindikati traže povećanje minimalne cene rada sa 130 dinara na 154 dinara po satu.\nrs.n1info 1 komentar\nRadnici C marketa: Vučiću, ne boli te što smo opljačkani?\nBivši radnici C marketa protestovali su danas ispred Vlade Srbije i Ministarstva privrede zahtevajući da se država uključi u rešavanje njihovog problema. Najavljuju da će od petka stupiti u...\n09:19 >> 13:29\nKrasnodar: Autobus s radnicima se survao u more - poginulo 18 ljudi\nOsamnaest ljudi je poginulo kada je autobus pao u Crno more u regionu Krasnodara na jugu Rusije, javile su agencije Interfaks i TASS, pozivajući se na zvaničnike Ministarstva za vanredne situacije.\nSvi bi u Nemačku, a ovo je nova obećana zemlja\nDok većina evropskih država vidi Nemačku ili Austriju kao uzor za privredni rast, druga zemlja koja nam je geografski bliža beleži rekordne privredne rezultate.\nRadnici "Goše" štrajkuju ispred Vlade Srbije\nRadnici šinskih vozila Goša, koji mesecima štrajkuju, okupili su se danas ispred Vlade Srbije sa zahtevom da ih neko primi i kaže im šta će biti sa njima. ...\nVučić: Nema radnika, uvozimo Albance (FOTO)\nPredsednik Srbije Aleksandar Vučić izjavio je da će suštinski južni krak Koridora 10 biti završen do kraja godine.\nNemačka traži radnike: Plaćamo put, smeštaj i 12 evra na sat\nNemačka traži radnike: Pomama za trgovcima i advokatima\nPotražnja za radnom snagom u Nemačkoj je u julu dostigla novi rekord. Broj otvorenih mesta prevazilazi dosadašnji najviši istorijski nivo u junu ove godine, saopštila je Savezna agencija za rad.\nRadnici Goše nastavljaju štrajk, najavljena radikalizacija\nRadnici fabrike Goša iz Smederevske Palanke odlučili su da nastave štrajk i najavili radikalizaciju, izjavio je danas predsednik Štrajkačkog odbora Milan Vujičić.\nRade u najboljoj firmi na svetu, a nemaju ni za pristojan život\nPreko 500 zaposlenih u kompaniji Fejsbuk u Menlo parku u Kaliforniji tražilo je više plate zato što ne mogu da priušte život u Silicijumskoj dolini.\nBrnabić: Postignut dobar kompromis\nPremijerka Ana Brnabić je izjavila danas nakon potpisivanja sporazuma između poslovodstva i Samostalnog sindikata u Fijatu, da su razgovori bili jako teški ali da je pronađen dobar kompromis.


Kremlj: Ne znamo na šta misli Tramp kada kaže napredak po pitanju Karabaha - Sputnjik Srbija\n06:55 05 Mart 2021\nKremlj: Ne znamo na šta misli Tramp kada kaže napredak po pitanju Karabaha\n21:33 23.10.2020 (osveženo 21:34 23.10.2020) Preuzmite kraći link\nNe znamo na šta je mislio američki predsednik Donald Tramp kada je govorio o napretku po pitanju Karabaha, rekao je portparol Kremlja Dmitrij Peskov.\nRanije danas Tramp je rekao da učestvuje u pregovorima o Nagorno-Karabahu i da je postignut „veoma dobar napredak“.\nTramp: Učestvujem u pregovorima o Karabahu, postignut veoma dobar napredak\n„Za sada ne znamo“, rekao je Peskov na pitanje da li su u Kremlju saglasni sa takvom ocenom.\nRusija, Amerika i Francuska su kopredsedavajuće u Minskoj grupi OEBS koja se bavi pitanjem Nagorno-Karabaha.\nPredsednici tri zemlje usvojili su početkom oktobra izjavu o situaciji u Nagorno-Karabahu. Vladimir Putin, Emanuel Makron i Donald Tramp pozvali su na hitno okončanje borbenih dejstava u Nagorno-Karabahu. Predsednici su pozvali Azerbejdžan i Jermeniju da bez preduslova obnove pregovore o Nagorno-Karabahu.


Izvještaj Svjetske banke: Crna Gora će ostvariti rast do četiri odsto\nČetvrtak, 04.10.2018 | 13:59\nNajnoviji Redovni ekonomski izvještaj za zapadni Balkan: „Viši, ali krhki rast“ procjenjuje da će rast na zapadnom Balkanu u 2018. iznositi 3,5 procenta. Procjenjuje se da će Albanija, Bosna i Hercegovina, Crna Gora, Kosovo, BJR Makedonija i Srbija ostvariti stope rasta između 2,5 i 4 procenta.\n“U cijeloj regiji svjedočimo rastu podržanom javnim investicijama i potrošnjom,” kaže Linda Van Gelder, regionalna direktorica Svjetske banke za zapadni Balkan. “Zemlje koje su imale brže povećanje investicija, zabilježile su i brži rast. Iako su neciljana socijalna davanja i plate u javnom sektoru imali pozitivan uticaj na rast u kratkoročnom periodu, oni povećavaju fiskalne osjetljivosti. Povećanje privatnih investicija i izvoza predstavlja održiviji način rasta.”\nU većini zemalja zapadnog Balkana, velik javni dug, koji i dalje raste, je praćen fiskalnim i vanjskim disbalansom, što izglede čini osjetljivim na povećanje troškova finansiranja, ako bi došlo do pooštravanja uslova na finansijskim tržištima. Stoga su, da bi se rast dugoročno održao, potrebne domaće reforme za podsticanje privatnih investicija i izvoza.


Centar ljudske figure je lice. Bez obzira na modne trendove i podneblje, uvek i svuda se u prvi plan stavlja lice-ličnost, a to je ujedno i prvo mesto gde se suptilne promene procesa starenja zapažaju pojavom prvih bora i viškom kože. Ove promene su nezaustavljive za sve, ali se biološki časovnik može vratiti unazad. Za najveći broj pacijenata uspešan facelifting je mnogo više od jednostavne fizičke transformacije.\nIndikacije: Obično se radi o muškarcima i ženama preko četrdeset godina, iako neki pacijenti i u svojim tridesetim mogu poboljšati svoj izgled ovim procedurama. Izvodi se zatezanje i podizanje opuštenih tkiva lica i vrata, kao i volumetrijsko podmlađivanje, uz kompletnu restauraciju mekih tkiva lica. Lifting treba često kombinovati sa korekcijom očnih kapaka, zatezanjem čela, liposkulpturom lica (zapreminsko oblikovanje lica korišćenjem sopstvenog masnog tkiva) i/ili površnim pilingom uz pomoć dermoabrazije, lasera ili hemijskih sredstava. Krajnji cilj zahvata daje licu čvršće konture i svežiji izgled.\nOperativna tehnika: Postoji više različitih operativnih procedura facelifting-a. Zatezanje isključivo kože lica, bilo je popularno mnogo godina unazad, ali se još uvek koristi u posebnim slučajevima. Srednje dubinski i dubinski facelifting vrše kompletnu restauraciju dubljih mekih tkiva preko koštanih struktura lica. Rezovi se nalaze duž linije kose na slepoočnicama i produžavaju neposredno ispred ušne školjke, ispod resice i iza uha. Nakon toga se koža lica i vrata oslobodi, a njen višak odstrani, uz prethodno zatezanje potkožnih struktura, da bi se obezbedio dugotrajan efekat. Ponekad je potrebno liposukcijom odstraniti masne naslage ispod vilice i na vratu radi poboljšanja njihovih kontura.\nTrajanje procedure i anestezija: Operativni zahvat se izvodi u lokalnoj anesteziji uz intravensku sedaciju, a traje oko 2-4 časa. Dužina zahvata zavisi od tipa operacije (danas postoje mnoge vrste mini-liftinga S-lift, lifting slepoočne regije ili vrata) i stručnosti operatora.\nOporavak: Uklanjanje zavoja i drena nakon 1-2 dana, posle čega pacijent može da opere kosu, dok se konci skidaju izmedju 7. i 10. dana. Posle hirurškog zahvata postoji prolazni osećaj zatezanja ili utrnulosti lica i vrata. Zarastanje ožiljaka odvija se postepeno, iako znatno brže nego na drugim delovima tela. Svi ožiljci su sakriveni ispod kose ili u prirodnim naborima lica ili iza ušiju, a nakon endoskopskih intervencija skoro i da ih nema! Šminka se može koristiti već posle par dana od operacije, a direktno izlaganje suncu treba ograničiti na par meseci.\nRetke komplikacije: Otok i krvni podlivi koji se povlače za nedelju dana, povreda grana ličnog živca, pojava hipertrofičnih ožiljaka iza uha i na vratu, infekcija.


Da li je lek poznat duže od pola veka spas od koronavirusa /video/ - Sputnjik Srbija\n20:26 22 Jun 2021\n22:13 19.03.2020 (osveženo 22:14 19.03.2020) Preuzmite kraći link\nRadi se o leku hidroksihlorokinu, koji je već decenijama, tačnije još od 1955. godine u upotrebi protiv malarije pod raznim nazivima. O tome je na svom Tviter nalogu pisao i naš poznati genetičar Miodrag Stojković.\nKako pišu strani mediji, taj lek se prvo pokazao delotvornim u laboratorijskim uslovima, gde je veoma efikasno ubijao koronavirus.\nU članku čiji su autori naučnici iz Vuhana, koji su radili laboratorijske analize, navodi se da „ovaj lek ima dobar potencijal za borbu protiv bolesti KOVID-19”.\nSada je objavljena i druga naučna studija, ovaj put iz Francuske, ali je ona zasnovana ne na laboratorijskim uslovima, već na kliničkom testiranju ovog leka.\nIstraživanje su radili naučnici sa Instituta za medicinu Univerziteta u Marseju, a tim je predvodio Didije Rauj,\nOni su ovaj lek ispitivali na 36 pacijenata - 20 ga je dobijalo, a 16 je bilo u kontrolnoj grupi.\nPacijenti su dobijali po 600 miligrama leka dnevno.\nUtvrđeno je da je polovina pacijenata postala negativna na koronavirus za samo tri dana. U roku od šest dana, izlečeno je 70 odsto pacijenata.\nNovi koronavirus - ilustracija\nŠestoro pacijenata iz ove grupe tretirano je kombinacijom leka protiv malarije i antibiotika i tu su rezultati bili još impresivniji. Petoro je bilo negativno u roku od tri dana, a šesti je izlečen posle šest dana.\n„Iako se radi o malom uzorku na kom je lek ispitivan, naše istraživanje pokazuje da hidroksihlorokin dovodi do značajnog nestanka i redukcije koronavirusa u telu pacijenata, a njegovo dejstvo pojačava antibiotik azitromicin”, napisano je u studiji.\nAmerički predsednik Donald Tramp objavio je da je američka Administracija za lekove i hranu (FDA) odobrila korišćenje ovog leka za KOVID-19, preneli su mediji iz SAD.\n„Dobro je što je ovaj lek poznat već duže vreme, pa znamo da kod njega nema ništa neplanirano i da ne može da ubije nekog. Pokazao je veoma, veoma ohrabrujuće rane rezultate protiv koronavirusa i on će gotovo odmah biti dostupan za primenu”, rekao je Tramp, a preneli su američki mediji.\nStručnjaci, međutim, upozoravaju da je grupa pacijenata na kojoj je ovaj lek ispitivan suviše mala, te da bi trebalo da se sprovedu opsežnija klinička ispitivanja.


Pre kreditne avanture treba dobro da se preračunate | Kamatica\nPočetna > vest > Pre kreditne avanture treba dobro da se preračunate\nPre kreditne avanture treba dobro da se preračunate\nTekst objavljen: 10.09.2013 9:00\nPrivreda i stanovništvo u Srbiji zaduženi su sa oko 20 milijardi evra. I dok se banke prilikom odobravanja kredita višestruko štite hipotekama, kamatama i raznim naknadama, građani su prinuđeni da potpisuju ugovore koje često i ne razumeju. S druge strane, primedbe im se retko uvažavaju.\nOtuda je sve više udruženja za zaštitu korisnika finansijskih usluga koja ukazuju na rizike i pre i posle uzimanja kredita.\nU novoosnovanom Udruženju za zaštitu korisnika finansijskih usluga poručuju da pre nego što se upustite u zamaglenu kreditnu avanturu, treba dobro da se preračunate.To se posebno odnosi na kamatnu politiku, koja prema iskustvima mnogih klijenata, ne odražava pravu cenu pozajmljenog novca.\n- Postoji komplikovana tehnika obračuna kamata i tu ne postoji jedinstvenost, tako da mi ne smatramo da su banke namerno pravile neodgovarajuće obračune, nego je to posledica različitih tumačenja pojmova iz ugovora u zakonu o obligacijama - rekao je Petar Milutinović iz Udrženja za zaštitu korisnika finansijskih usluga.\nDa je sa bankama moguć dogovor, govori i primer firme Beomarking, koja je sa bankom pregovarala o umanjenju kamata za čak nekoliko miliona dinara.\n- Banka je vešto uspevala da nam euribor prikaže nešto većim nego što jeste i to nismo primetili - rekao je Milan Eraković. Prema njegovim rečima, druga stavka su troškovi obračuna kreditnih podtaka na koje banka nema prava.\n- Kamata je njihova dobit na kreditu i iz dobiti oni finansiraju sve svoje troškove - rekao je Eraković.


Foto: boracfk.com / screenshot\nU saopštenju FK Borac, posle sednice Upravnog odbora, kaže se da ne mogu da pređu preko onoga što se dešavalo u Subotici.\n"Sudija može da pogreši u 1. ili 15. ili 90. minutu, ali da u jednom nepunom minutu napravi pet grešaka na štetu našeg kluba isključuje svaku slučajnost. Namera je očigledno postojala i surovo je sprovedena u delo", navodi se u saopštenju.\nIako "odlično postavljen, što najbolje ilustruje TV snimak, sudija najpre ignoriše igranje rukom igrača domaćih, potom klasičan rvački zahvat i faul od istog igrača koji ulazi u kazneni prostor i posle duela sa našim igračem pada i dobija novu nagradu - kazneni udarac", navodi se u saopštenju.\n"Ni to nije bilo dovoljno, pa posle protesta naših revoltiranih igrača bez oklevanja pokazuje dva direktna crvena kartona, čime nas ostavlja oslabljene ne samo u Subotici već i predstojećim mečevima", poručuju iz FK Borac.\nRevolt igrača na početku drugog poluvremena nije, naglašavaju Čačani, "kako neki zlobnici žele da prikažu", zbog teške finansijske situacije u klubu, već direktno protiv nepravdi kojima su izloženi na samom terenu.\n"Nije nam jasno zbog čega se pojedini klubovi oglašavaju posle naših saopštenja u kojima nijedan od njih nije pomenut. Da li znaju nešto što mi ne znamo, pa žele da zaštite surove egzekutore fudbalske nepravde? Da li se sami osećaju prozvani?", pitaju u saopštenju.\nOd Sudijske komisije očekuju da bude poštena i rigorozna.\nUtakmica u Subotici mogla bi da uđe u istoriju, ali ne po kvalitetu, nego po cirkusu koji je viđen na terenu, odnosno svojevrsnom "bojkotu" Čačana, nakon što je u 43. minutu sudija Ilić dosudio penal za domaćine i isključio dvojicu igrača Borca - Lazara Jovanovića i Amea Dupovca.


Robin Hud sa Tvitera: SNS botovanje plaćeno iz državne kase\nDruštvo Autor:Tanja Milovanović07. Maj. 202020:03 > 23:4333 Komentara\nGost današnje emisije "Među nama" bio je korisnik društvene mreže Tviter pod nalogom @XudRobin, koji već danima objavljuje tabele koji su, prema njegovim rečima, dokazi da pojedini portali u Srbiji direktno pomažu simpatizerima SNS da kroz sistem Castle nesmetano ostavljaju veliki broj pluseva i minusa na određene vesti i tako veštački formiraju javno mnjenje.\n“Bot je, govoreći narodskim jezikom, mašina koja je napravljena da unapred određenim smernicama. Ima za cilj da podržava predsednika Srbije i vladajuću stranku, te svakog ko piše suprotno tome, trudi se da predstavi kao neprijatelja predsednika, stranke, a neretko i Srbije”, ističe gost emisije.\n“Reč je o članu glavnog i izvršnog odbora SNS Slaviša Mićanoviću, druga osoba je savetnica u poslaničkoj grupi SNS Marija Jovičić i treća interesantna osoba je Simo Čulić. Čulić je ranije bio u kabinetu Tomislava Nikolića, a po pisanju nekih medija, on je sada zaposlen u BIA. Pored toga, u ceo ovaj sistem botovanja direktno su uključeni portali Kurira i Espresa”, rekao je on.\n“To znači da svako od botova, koji pristupa tim portalima, u mogućnosti je da ostavi bezbroj pluseva ili minuseva na vestima. Cela ekipa botova je podeljena po regijama, a potom i po opštinama. U tim opštinama su zavedeni svi botovi imenom i prezimenom, mestom prebivališta i svojim jedinstvenim brojem. Po tome jasno može da se vidi ko i koliko radi na mesečnom nivou”, rekao je gost i dodao da opština Pećinci prednjači po broju botova.\n“Svi botovi uglavnom su zaposleni u javnim preduzećima. Ono što je interesatno jeste da je obaveza svakog od njih da se pri dolasku na posao uloguju na pomenuti sistem. Recimo, ako se pojavi vest koja je bitna za vladajuću stranku, istog trenutka se botovi usmeravaju na tu vest i dužni su da pišu hvalospeve”, rekao je ovaj lovac.\nOn je izjavio i da botovi imaju zadatak da podržavaju sve funkcionera SNS, dok su dužni da o opoziciji postavljuju razne pogrdne komentare. On je ukazao i na nekoliko primera pomenutog botovanja.\n“Najdrastičniji primer je pogibija žene na naplatnoj rampi “Doljevci”. Istog trenutka kada je objavljana vest, unutar bot sistema svi su bili dužni da komentarišu u maniru da “Zoran Babić nije vozio pomenuti automobil, da je to svakom moglo da se desi i da je on ponudio ostavku i da je to jako lepo s njegove strane”. Drugi primer je kada je poslanik Aleksandar Martinović rekao da je Aleksandra Jerkov “ustaška kurva”, botovi su tada dobili smernice da pišu da on nije tako mislio”, rekao je gost emisije.\n“Oni su u “bot sistemu” zavedeni sa prioritetom 3., što znači da svi koji su u programu, istog trenutka kada se objavi neka vest o njima, moraju da odu na nju i da pljuju i omalovažavju te ljudi. U svemu ovome oštećeni su građani Srbije, jer se iz državne kase izvlače pare za botovanje”, rekao je on.\nbotovanjebotoviMeđu namaSNSsrpska napredna stranka\n26. Maj. 2020 38


PALMA : TRAŽIĆU OD GRČKE DA UKINE OBAVEZAN PCR TEST ZA GRAĐANE SRBIJE - Portal035\nSFS Borac bolji od Jedinstva u gradskom derbiju\nFK Omladinac iz Šaludovca prvak paraćinske Opštinske lige\nPALMA : TRAŽIĆU OD GRČKE DA UKINE OBAVEZAN PCR TEST ZA GRAĐANE SRBIJE\nOtvorena Kancelarija Jedinstvene Srbije u Paraliji.\n“Danas otvaramo Kancelariju Jedinstvene Srbije u Paraliji i ovo je sedma godina kako radi Kancelarija Jedinstvene Srbije u Paraliji. Prošle godine smo imali pauzu zbog korone. Ove godine doveli smo u Paraliju 600 ljudi, od toga 500 lekara iz 25 zdravstvenih ustanova od Novog Sada do Preševa. Mi smo navikli kada otvaramo Kancelariju u Paraliji da bude prisutno od 4000 do 7000 ljudi, ali ovaj put je to izostalo zbog epidemioloških mera u Grčkoj i ja se izvinjavam onim građanima iz Srbije koji su navikli da dođu, ali zbog mera nismo mogli da organizujemo kao svake godine i da zaigraju srpsko kolo na ulici u Paraliji” , rekao je predsednik Jedinstvene Srbije na otvaranju Kancelarije te stranke u Pataliji. “Kancelarija Jedinstvene Srbije u Paraliji nikada se nije bavila politikom. Ovo je srpska kuća za sve turiste iz Srbije i nikada nismo tražili da li je neko član neke partije ili da se učlani u Jedinstvenu Srbiju, ako mu naša partija učini neku uslugu. Mi smo se ponašali kao doktori u skladu sa Hipokratovom zakletvom. Ko god se javio, ova Kancelarija mu je pomogla. Dešavalo se da neko mora da se vrati ranije kući zbog nekog problema i mi smo tu pomagali, a imali smo slučajeva i teških saobraćajnih nesreća , da ljudima obezbedimo i sanitetsko vozilo do Soluna, a kasnije dolazi sanitet iz Srbije i prevozi te naše građane do bolnica u Srbiji. Svake godine u ovu Kancelariju svrati između 30 000 i 35 000 ljudi. Svi koji ovde svrate dobiju srpsku dunju rakiju, sok, kafu i da upoznaju građane iz drugih delova Srbije i da u našoj Kancelariji gledaju sportske prenose i navijaju za našu reprezentaciju i naše klubove” izjavio je Marković . “Mi imamo maksimalnu podršku i gradonačelnika grada Katerini kome pripada Paralija i svih institucija u Grčkoj . Poslednjih dana građani Srbije su čuli da će Grčka možda da prizna nezavisno Kosovo i tu informaciju, koja nije bila tačna , smo ispravili i dobili potvrdu grčkih zvaničnika da se to neće desiti. Srpski i grčki narod su veliki prijatelji, ali nije dovoljno samo da se družimo , već i da pojačamo ekonomsku saradnju. 2019. godine sam tražio da oni turisti iz Srbije koji dođu više puta u isto odmaralište , da imaju poseban status i nižu cenu hotelskih usluga i imao sam obećanja ministarstva iz grčke regije Makedonije sa sedištem u Solunu za to, ali se desila korona i ostalo je da se to reši” kaže Marković .\n” Sada je ogtoman problem sa ulazom u Grčku , jer granica i prelaz Evzoni radi do 23 sata pa pravi pauzu do 07. Građani Srbije ne smeju da čekaju na prelazu Evzoni zato što će ove godine najviše turista od svih država , koji dolaze u Grčku , biti iz Srbije. Šta je još problem, Grčka treba da oslobodi srpske turiste obaveznog PCR testa i da oni na svoju zdravstvenu odgovornost donesu odluku da li će da dođu. PCR test košta 80 evra u Srbiji, kao i u drugim državama i onda za četveročlanu porodicu treba 320 evra za PCR testove, a za te pare mogu da iznajme apartman u Grčkoj za letovanje. Uputiću pismeni zahtev za to nadležnoj instituciji u Grčkoj . Grčka jeste član Evropske unije, i mora da poštuje pravila Evropske unije, ali ne i sve preporuke”, istakao je predsednik Jedinstvene Srbije.\nZAHVALJUJUĆI VIZIJI PREDSEDNIKA SRBIJE ALEKSANDRA VUČIĆA , SRBIJA JE DANAS CENJENA I POŠTOVANA U CELOM SVETU\n“Ovde važi pravilo da se nose zaštitne maske, a mi u Srbiji imamo tu sreću da smo prva država koja je u ponudi imala četiri vrste vakcina protiv korona virusa i da smo prva država koja je stvorila preventivu kroz izgradnju novih kliničkih centara, bolnica i domova zdravlja i da toga nije bilo pitanje je gde bi smestili te korona pacijente. I moram i da pohvalim i predsednika Srbije koji je imao viziju da sve to obezbedi. I sada je Srbija, kao jedna mala država koja je imala negativnu medijsku etiketu, došla u situaciju da je svi cene u svetu i poštuju . Građani mnogih zemalja su dolazili da se vakcinišu u Srbiji, kao naprimer iz Austrije, Nemačke. Mi smo bili u zdravstvenom smislu jači od Nemačke , ekonomski najmoćnije države u Evropi. I to ne može niko da nipodaštava i da kaže “to su pare građana Srbije i tako dalje”. I da ne pričam o nekima koji to govore, zna se gde su u njihovo vreme otišle pare građana Srbije. U jedan džep kod jednog čoveka, koga su na sreću građani Srbije prepoznali kao zlo i on više ne može biti ni predsednik kućnog saveta. Danas je svako ko pređe srpsku granicu ponosan, jer Srbija više nije ono što je bila pre 10 ili 12 godina. Mi moramo i se borimo kako da zaposlimo sve koji nisu zaposleni, ali i tu prednjačimo i tu smo najbolji na svetu, Srbija je prava destinacija koja daje sigurnost kapitalu i koja ima zdravstvenu sigurnost, političku stabilnost i međunarodnu popularnost. To nema nijedna država na svetu “, rekao je Dragan Marković Palma. Otvaranju Kancelarije Jedinstvene Srbije u Paraliji prisustvovali su i narodni poslanici Jedinstvene Srbije Života Starčević i Đorđe Kosanić , funkcioneri te stranke kao i nacelnik Pomoravskog okruga Goran Milosavljević.


Malići: Tirana nema paternalističku nameru prema Kosovu\nAlbanija nema paternalističku nameru prema Kosovu, a zemlje regiona koji nisu članice EU treba da se fokusiraju na međusobnu saradnju i svoj evropski put, rekao je za beogradske medije savetnik premijera Albanije Škeljzen Malići.\n"Sledeći period treba za ceo region, odnosno zemlje regiona koje nisu članice EU, da bude neka vrsta intenzivne pripreme za ulazak u Uniju. Ceo region treba da napravi neki ekonomski mehanizam da se pripreme za EU integracije", rekao je Malići za B92.\nOn smatra da Hašim Tači neće biti premijer Kosova i da je Tačijeva želja da bude na mestu predsednika, ali mandat Atifete Jahjaga traje još godinu dana. Ipak, kako je Malići rekao, nova kosovska vlada bi trebalo da bude stabilna jer će je formirati koalicija koja će sa manjinama imati dvotrećinsku većinu.\n"Što se tiče pregovora Beograda i Prištine, mislim da se ništa neće prometi, osim što će se ceo taj proces na neki način ubrzati sa novom vladom i novim institucijama", dodaje Malići.\nMalići smatra da su Srbi u kosovskoj vladi važni za dijalog Beograda i prištine i on očekuje da će oni najpre tražiti formiranje Zajednice srpskih opština.\n"Formiranje Zajednice srpskih opština treba da se reši u Briselu, a ne u kosovskim institucijama", zaključio je on.


Novi mobilijari na nasipu kod Šlajza\nVode Vojvodine su na nasipu kanala Dunav-Tisa-Dunav kod Stare brodske prevodnice u Bečeju postavile nove drvene mobilijare sa suncobranima u okviru projekta „Voda za život“ koji sprovodi ovo javno vodoprivredno preduzeće.\nVode Vojvodine su na nasip kod Šlajza u Bečeju pre dve godine postavile četiri mobilijara, a ovih dana postavljeno ih je još toliko. To nisu bila jedina ulaganja vojvođanskog vodoprivrednog preduzeća u ovaj turistički lokalitet u Bečeju, potvrdio je za naš radio Stevan Ilinčić, rukovodilac sektora za hidro sistem DTD Voda Vojvodine.\n- U saradnji sa opštinom i turističkom organizacijom od 2008. godine radimo na ovom lokalitetu kod Stare brodske prevodnice. Za to vreme uložili smo 8,5 miliona dinara u izmuljivanje ovog dela kanala, sanaciju turbinskog postrojenja i postavljanje mobilijara na stazi zdravlja – rekao je Ilinčić.\nMilanka Mišković, koordinatorka projekta „Voda za život“ naglasila je da je lokalitet kod Stare brodske prevodnice u Bečeju jedan od najlepših u Vojvodini i da će Vode Vojvodine nastaviti da ulažu u njega u saradnji sa bečejskom lokalnom samoupravom.\nInače, tokom trajanja ovog projekta, Vode Vojvodine su u većinu opština sa teritorije pokrajine uložile oko 10 miliona dinara.\n- Cilj nam je da se atraktivni delovi uz kanale što više približe ljudima i da se poseban značaj da očuvanju vodnih resursa. U pojedinim sredinama kao što je to ovde slučaj, izuzetno dobru saradnju imamo i sa udruženjima za sportski i rekreativni ribolov, gde se na ovakvim lokalitetima organizuju takmičenja u sportskom ribolovu. Sa druge strane, ovakvi lokaliteti mame i rekreativne ribolovce, mnogo je pecaroša na vodi, a oni su svakako straža na našim kanalima i naša produžena ruka za zaštitu. Vode Vojvodine će i u 2012. godini nastaviti sa aktivnostima u okviru projekta „Voda za život“ – rekla je Mišković.\nBudislav Medurić, zamenik predsednika opštine i Marijan Gujanica, direktor Turističke organizacije opštine Bečej, su na konferenciji za novinare kod Šlajza pohvalili dosadašnju saradnju sa Vodama Vojvodine i naglasili da bi u narednom periodu trebalo da se radi na još većim projektima.\n- Postoji idejni projekat o izgradnji restorana na vidikovcu, rekonstrukciji Šlajza i još masa ideja. Do sada smo imali odličnu saradnju sa Vodama Vojvodine i ne postoji nijedan razlog da se ona ne nastavi i poboljša. Imamo mnogo zahteva prema njima i siguran sam da ćemo zajedničkim apliciranjem prema EU fondovima uspeti i da ih ostvarimo. Apelujem i na malobrojne neodgovorne građane Bečeja, da sve ovo što je postavljeno ovde, ali i druge sadržaje u gradu, ne uništavaju. A veliku većinu savesnih Bečejaca ohrabrio bi da sprečavaju i prijavljuju one koji uništavaju imovinu svih nas – rekao je Medurić.\nTokom posete predstavnika Voda Vojvodina lokalitetu uz DTD kanal u Bečeju, deca iz osnovne škole „Zdravko Gložanski“ su okupirali mobilijare i crtali na temu vodotokova i prirode.


Život u Rusiji s mogućnošću putovanja, odlaska u restoran ili čak rada u kancelariji sve više zahteva dokaz o imunizaciji protiv COVID-19, piše redakcija Radija Slobodna Evropa na engleskom jeziku.\nZa neke od miliona Rusa koji oklevaju da se vakcinišu ili uopšte ne planiraju da prime vakcinu, to znači telefonski poziv za naručivanja medicinske dokumentacije koja pokazuje da su vakcinisani – čak iako nisu.\n"Zdravo. Možete li da napravite potvrdu o vakcinaciji protiv COVID?", pitao je dopisnik Karent tajma na broju s interneta sajta koja nudi medicinske dokumente bez zakazivanja. "Da, koštaće vas tri hiljade rubalja (oko 35 evra)", stigao je odgovor. "Imamo puno takvih narudžbina. Zato je bolje da požurite."\nKako je obećano, sutradan je kurir dostavio sveže odštampanu potvrdu sa sve službenim pečatima, potpisima i registracionim brojevima. Šta se desilo s pravom dozom vakcine – da li je bačena ili data nekom drugom – ostaje misterija.\nKarent tajm, medijski projekat na ruskom jeziku koji RSE vodi u saradnji s Glasom Amerike (VOA), otkrio je desetine sajtova koji nude potvrde o vakcinaciji, s papirnom dokumentacijom dostupnom za nešto više od 30 evra i dokumentacijom zajedno s registracijom u zvaničnoj bazi podataka o vakcinaciji za do 300 evra.\nIstraživački novinar Kristo Grozev, aludirajući na lažne teorije zavere da se vakcine koriste kao pokriće za obeležavanje ljudi mikročipovima, 19. juna sarkastično je objavio na Tviteru (Twitter): "Nema potrebe da idete kod lekara i rizikujete ugrađivanje čipa. Nema ničeg što u Rusiji nije na prodaju."\nPotreba za dokumentima o vakcinaciji naglo raste kako su neke regionalne vlasti i preduzeća uvele nove mere kojim se potvrda zahteva za sve – od posete medicinskim ustanovama preko izlaska na piće do putovanja izvan zemlje.\n"Realnost je takva da će se neizbežno pojaviti diskriminacija", rekao je Peskov. "Ljudi bez vakcinacije ili imuniteta neće moći da rade svuda. To nije moguće. Biće pretnja za one oko sebe."\nU Moskvi će nove restrikcije, koja stupaju na snagu 28. juna, ograničiti posete restoranima na ljude koji su vakcinisani ili mogu dokazati da su imali COVID u poslednjih šest meseci, dok će za prekršaje kazna biti pet hiljada rubalja (57 evra). Publika na koncertima, sportskim takmičenjima i drugim događajima takođe će biti ograničena na manje od 500 ljudi, osim ako organizatori ne mogu da osiguraju da su svi prisutni vakcinisani.\nŠirom zemlje Rusi su podržali predloge da se ljudima s potvrdama o vakcinaciji ponude popusti u kafićima, besplatne karte za muzeje i pozorišta i lutrije s novčanim nagradama.\nŠto se tiče posla, glavni sanitarni lekar ruske prestonice usvojio je uredbu kojom je vakcinacija obavezna za većinu radnika u uslužnom sektoru.\n"Potrebna nam je pouzdana zaštita od opasne bolesti, od smrti hiljada Moskovljana", napisao je gradonačelnik Sergej Sobjanin najavljujući meru. "Postoji takva zaštita – vakcina."\nAnketa Centra Levada ovog meseca pokazala je da se 55 odsto Rusa ne plaši od zaraze korona virusom.\nSlična anketa nezavisnog ispitivača javnog mnjenja u aprilu je pokazala da je poverenje u vakcine opalo. Samo 26 odsto ispitanika bilo je spremno da se primi vakcinu Sputnik V domaće proizvodnje.\nPredsednik Vladimir Putin objavio je ranije ovog meseca da je vakcinisano oko 18 miliona od 144 miliona stanovnika Rusije, mada nije naznačio da li su primili samo jednu dozu ili obe kako je neophodno.\nRuski organi za sprovođenje zakona su navodno počeli akcije suzbijanja prodaje potvrda na crnom tržištu. Upotreba takvih potvrda može dovesti do šest meseci zatvora.\nAdvokat Vadim Kudrjavcev rekao je za Karent tajm da putnici mogu biti krivično gonjeni, na primer, zbog pokušaja da koriste te potvrda prilikom prolaska kroz carinu. On predviđa da bi moglo doći do povećanja broja krivičnih slučajeva i inspekcija medicinskih ustanova.\nI dok su neki sajtovi za prodaju potvrda ugašeni, stručnjak za sajber bezbednost Jurij Drugač kaže da stotine njih koji su "u režimu mirovanja" čekaju da se aktiviraju.\n"Čitav civilizovani svet počeće da živi normalnim životom... a mi ćemo nastaviti da punimo jedinice intenzivne nege", dodala je ona. "Možete li da zamislite ako svetska zajednica sazna za naše kupljene potvrde??? Užasavam se pomisli da nas nigde neće primati... nikada."\nPošto je video porodicu "veoma pametnih ljudi" kako se ponosno dive svojim nezakonito stečenim potvrdama o vakcinaciji, Konanihin je bio otvoren.\n"Virus nije mrtav, njega nije briga za vašu lukavost, pare i šeme", napisao je on, dodajući da će korona virus dati svoj odgovor zvukom rajsferšlusa na vreći za mrtva tela.


Holandski Apelacioni sud presudio: Policijski čas ostaje - BIGportal.ba\n17 Februara, 2021 17 Februara, 2021 0384\nSud u Hagu presudio je da policijski čas treba ukinuti, na šta se vlada odmah žalila. Kasnije u toku dana, viši sud je suspendovao tu presudu, što znači da će se policijski čas nastaviti, javlja ?uronjuz.\nU ranijoj presudi haški sud je naveo da je “policijski čas dalekosežno kršenje prava na slobodu kretanja i privatnosti i (indirektno) ograničava, između ostalog, pravo na slobodu okupljanja i demonstracija“.\nTo je prvi policijski čas u zemlji od Drugog svjetskog rata i izazvao je masovne proteste. Stupio je na snagu 23. januara zbog zabrinutosti od širenja zaraznije britanske verzije virusa. Trebalo je da istekne 9. februara, ali je vlada prošle nedjelje objavila da je mjera produžena do 3. marta.\nBajden: Biće posljedica po Kinu zbog kršenja ljudskih prava\n“Djecu ne planiramo, BIOLOŠKI SAT MI JE OTKUCAO”


Vesti :: Uključivanjem u u "Eurotransplant" organi dostupniji\nSet zakona iz oblasti transplantacije najverovatnije do kraja avgusta\nOko 1.100 pacijenata u Srbiji čeka transpaltaciju bubrega, dok je teško utvrditi koliko je ljudi na listi čekanja za novo srce ili jetru. Zbog nedostataka organa, u Srbiji, prema nekim procenama, godišnje umre 30 pacijenata. Ministar zdravlja Srbije Tomica Milosavljević izjavio je juče, nakon sastanka sa predsednikom Međunarodne fondacije "Eurotransplant", da će usvajanje zakona o transplantaciji organa značiti donošenje jasnih pravila koja otvaraju prostor da Srbija obavi više transplantacija i da one budu kvalitetnije.\nDonošenje tog zakona je i jedan od uslova za saradnju i partnerstvo sa "Eurotransplantom", fondacijom koja se bavi posredovanjem i procedurom donacije organa u Austriji, Belgiji, Hrvatskoj, Nemačkoj, Luksemburgu, Holandiji i Sloveniji.\nNjen predsednik, Bruno Majser, gostujući juče na RTS-u, objasnio je da ta organizacija organe locira u zavisnosti od pravila u određenoj zemlji i u skladu sa međunarodnim pravilima razmene organa. Ubeđen je da će Srbija imati korist od partnerstva sa "Eurotransplantom", ali da prethodno mora da poboljša sistem donacije organa i oblast transpaltacije. On je, takođe, istakao da svake godine 4.000 ljudi umre u Evropi čekajući na transplantaciju, zbog čega je neophodno razviti bolju međunarodnu saradnju. Takođe je dodao i da se Evropa suočava sa nedovoljnom podrškom javnosti za sistem donora, manjim brojem mladih organa, zbog čega je neophodno razviti kvalitetan sistem koordinacije između bolnica i centara za transplantaciju kako bi u hitnim slučajevima ljudi organe dobili u najkraćem roku.\nUlaskom u mrežu "Eurotransplanta", koja obuhvata oko trećinu teritorije Evrope, odnosno oko 150 miliona stanovnika, povećavaju se izgledi da pacijenti kojima je neophodna transplantacija do organa dođu na vreme, rekao je Milosavljević. Istakao je i da će usvajanje zakona o transplantaciji organa značiti "donošenje jasnih pravila koja otvaruju prostor da Srbija obavi bolje i više transplantacija".\nNajavljeni set zakona iz oblasti transplatacije trebalo bi da bude usvojen uskoro, već krajem avgusta. Njima će biti definisana koordinacija bolničkih centara, ali i kreiranje jedinstvenih lista organa, kao i pacijenata koji čekaju na transplantaciju.\n"Očekujemo da kroz partnerstvo sa 'Eurotransplantom' razvijemo veći kvalitet našeg rada u oblasti transplantacije, da razvijemo mrežu kordinatora transplantacije po bolnicama, da pažljivo analiziramo svaki potencijalni slučaj davalaštva organa, da imamo zajedničke jedinstvene liste i koristimo istu informatičku opremu, da obezbedimo 24-časovno dežurstvo", naveo je Milosavljević.\nU Srbiji je najviše zahteva za transplantaciju bubrega, jetre, pankreasa, pluća i srca, rekao je Milosavljević i dodao da Srbija treba da postane deo "Eurotransplanta", jer je iskustvo zemalja članica da su za dve godine imale nekoliko puta veći broj transplantacija. Na taj način bi se povećavali izgledi pacijenata u Srbiji da do organa dođu na vreme, ubeđen je Milosavljević.\nPrema njegovim rečima, u Srbiji je pet ustanova osposobljeno za transplantaciju bubrega, i to su Klinički centar Srbije, Klinički centar Vojvodine, Vojnomedicinska akademija, Dečja klinika u Tiršovoj i Klinički centar u Nišu.\n11. Avgust 2009. Vesti 0 2293\norgana zakona srbiji pacijenata eurotransplant milosavljevic transplantaciju ukljucivanjem srbija dostupniji transplantacija organi vesti oblasti transplantacije koja bubrega centar sistem klinicki\nTri reči: organa znaciti donosenje, znaciti donosenje jasnih, donosenje jasnih pravila, transplantaciji organa znaciti, ceka transpaltaciju bubrega, dostupniji vesti ukljucivanjem, oblasti transplantacije najverovatnije, organi dostupniji vesti\nDve reči: organi dostupniji, klinicki centar, oblasti transplantacije\nJedna reč: organa, zakona, srbiji, pacijenata, eurotransplant, milosavljevic, transplantaciju, ukljucivanjem, srbija, dostupniji, transplantacija, organi, vesti, oblasti, transplantacije, koja, bubrega, centar, sistem, klinicki


Vidović: Vlada radi na povećanju plata - Istinito.com - Ne budi ovca!\nPočetna > BIH > Politika > Vidović: Vlada radi na povećanju plata\n15. Oktobra 2019. Istinito297Leave a Comment on Vidović: Vlada radi na povećanju plata\nMinistar finansija Republike Srpske Zora Vidović izjavila je danas da se u Republici Srpskoj radi na povećanju plata.\n“Imamo određene proračune koji govore koliko je to uvećanje budžeta za iduću godinu”, rekla je Vidovićeva novinarima u Sarajevu.\nPrema njenim riječima, svaka vlada na kraju godine donosi program reformi za naredni period, tako i Vlada Republike Srpske koncipira taj dokument i budžet za iduću godinu.\nOdgovarajući na pitanja novinara, Vidovićeva je istakla da Vlada Republike Srpske nije razmatrala eventulanu privatizaciju “Elektroprivrede” i da to nije tema za ovu instituciju izvršne vlasti.\nKada je u pitanju povećanje PDV-a, Vidovićeva je rekla da Vlada Srpske ne može da donosi odluke o tome, da se taj zakon donosi na nivou BiH i da se o tome neće razgovarati dok ne bude potpuno konstituisana nova vlast na nivou BiH.\nOna je naglasila da vlade Republike Srpske i Federacije BiH trenutno rade na prijedlogu sporazuma kako bi ubrzo riješili problem raspodjele prihoda od PDV-a.\nNa pitanje koliko FBiH duguje Srpskoj po osnovu PDV-a, Vidovićeva je rekla da svako ima svoju računicu i da bi se, da nije toga, do sada usaglasili.\nOna je izrazila nadu da će se u narednom periodu usaglasiti.\nVidovićeva nije željela da govori o konkretnim ciframa, dodajući da se nada da će se Republika Srpska i FBiH dogovoriti oko toga i da će realno utvrditi stanje kako više ne bi bilo međusobnih tužbi, što šteti i jednom i drugom budžetu.\nTagged istinito plate povecanje plata vlada rs zora vidović\nŠarović i Borenović o mogućnosti nove parlamentarne većine na nivou BiH


U nacionalnom parku Brioni okupilo se 150 predstavnika zaštićenih područja u regionu : Nadlanu.com\nU nacionalnom parku Brioni okupilo se 150 predstavnika zaštićenih područja u regionu\nObjavljeno 9. okt 2014. / 10:49:22\nOvo je treći put da WWF-Svetski fond za prirodu okuplja upravljače zaštićenih područja iz mreže „Parkova Dinarskog luka“ s ciljem učenja, povezivanja i deljenja iskustva.\nNakon prošlogodišnje konferencije u Budvi, kada je usvojen dokument “Velika pobeda za Dinarski luk”, kojim su se Republika Albanija, Republika Bosna i Hercegovina, Crna Gora, Republika Hrvatska, Kosovo*, BJR Makedonija, Republika Slovenija i Republika Srbija obavezale na dalji zajednički rad na unapređenju zaštićenih područja, na ovogodišnjoj konferenciji težište je na postavljanju temelja asocijacije Parkovi Dinaridi, kojom će se nastaviti inicijativa Parkova Dinarskog luka.\n“WWF veruje da su zaštićena područja od izuzetne važnosti za zaštitu prirodne baštine u regionu i da ljudima donose korist. Uz asocijaciju Parkovi Dinaridi zaštićena područja će biti još učinkovitija u postizanju ove važne misije”, izjavio je direktor WWF Mediteranskog programa Paolo Lombardi na svečanom otvaranju konferencije. “Moramo raditi zajedno – vlade, poslovni sektor, civilno društvo, lokalne zajednice – kako bismo bili sigurni da ljudi koji žive u parkovima ili oko njih mogu imati koristi od tih zaštićenih područja, povezujući zaštitu prirode, ekonomski interes i dobrobit ljudi”.\nROMANTIČNO: Nina Badrić oduševila fanove spotom za baladu…\nNacionalni park Fruška gora i Specijalni rezervat prirode…\nSrbija bogatija za još jedan rezervat prirode!\nZaustavljena naftna istraživanja u najstarijem afričkom…\nRegion Dinarskog luka krasi bogatstvo prirodnog kapitala i WWF ga je identifikovao kao mesto od globalne važnosti za biološku raznolikost. Reč je opodručju najbogatijem vodom na Sredozemlju u kom se nalazi najdublja vertikala na svetu u NP Severni Velebit, najveća evropska prašuma Peručica u NP Sutjeska, drugi najdublji kanjon na svetu – kanjon reke Tare.\nRegion se ponosi zdravim populacijama velikih mesojeda poput medveda, risa ili vuka, a dom je i za više od 5000 jedinstvenih vrsta. U Srbiju su deo ove inicijative nacionalni parkovi Đerdap, Fruška gora, Kopaonik i Tara, kao i zaštićena područja Šargan-Mokra Gora, Gornje Podunavlje, Carska bara, Stara planina, Đavolja Varoš, Zasavica, ribnjak Ečka, Sićevačka klisura, Ovčarsko-kablarska klisura, Vlasina, Uvac i Golija.\nKroz trodnevni program konferencije više od 150 učesnika iz desetak zemalja slušaće o važnosti održivog turizma u parkovima, a panel će voditi novoizabrani predsednik Europark Federacije Ignace Schops. Predstaviće se rezultati procene dobrobiti ekosistema u parkovima, koju je WWF u poslednje dve godine sproveo u 57 parkova regiona, a postaviće se i temelji osnivanja službene asocijacije Parkovi Dinaridi, koja će biti oformljena do kraja ove godine. Uz obilazak NP Brijuni, učesnici će se upoznati i sa sistemom upravljanja zaštićenim područjima u Hrvatskoj na studijskom putovanju u Motovunsku šumu.


Trener Čukaričkog: "Tabela pokazuje ko je favorit" - Sportske.net\nTrener Čukaričkog: "Tabela pokazuje ko je favorit"\nVladan Milojević ističe da je prema poziciji na tabeli "jasno" ko je favorit u predstojećoj prvenstvenoj utakmici sa Partizanom.\nFudbaleri Čukaričkog u nedelju od 17 časova igraju protiv Partizana, utakmicu 20. kola Super lige Srbije.\n"Dolazi nam Partizan, očekujem lep ambijent na našem stadionu. Ne bih trošio reči na Partizan, oni su lideri na tabeli i znamo da će doći da igraju otvoreno. Ne treba razmišljati o tome ko je favorit u predstojećem duelu, to je jasno prema poziciji na tabeli", rekao je Milojević na konferenciji za novinare u Beogradu.\nPartizan je prvi na tabeli sa 46 bodova, a Čukarički je treći sa 10 bodova manje.\n"Obe ekipe gaje otvoreni stil i napadački fudbal. Ovo bi trebalo da bude praznik za čukaricu, kao i uvek kad se igra bilo koja utakmica na Banovom brdu, a ne samo protiv Zvezde i Partizana. Mojoj ekipi ne nedostaje motiva, nadam se da će obe ekipe odigrati dobru utakmicu i da će fudbal pobediti", rekao je Milojević.\nKapiten Čukaričkog Igor Matić ima probelma sa povredom i uoči utakmice znaće se da li će biti u sastavu, dok će zbog suspenzija meč propustiti Ivan Todorović i Lukas Pjasentin.\n"Partizan jako dobar kolektiv, u svakoj utakmici ima nekog pojedinca koji 'iskoči' i može da reši utakmicu. Ne znam šta može da reši utakmicu, jedan detalj, jedan prekid ili loš dan jedne od ekipa", rekao je Milojević.\nFudbaler Čukaričkog Nenad Mirosavljević rekao je da će njegova ekipa pokušati da iznenadi favorita. Mirosavljević u utakmicu protiv svog bivšeg kluba ulazi posle dva postignuta gola protiv Voždovca, u Kupu Srbije (2:0).\n"Partizan naravno jeste favorit, tabela dovoljno govori. Oni su u usponu forme, ali mi imamo pravo na nadu. želimo da se nadigravamo i da vidimo ko je bolji na našem terenu, nećemo izaći sa belom zastavom", rekao je Mirosavljević.


Gigaset DA310 telefon – univerzalno.com\nHomeShopKućanski aparatiMala kućna tehnikaTelefoniGigaset DA310 telefon\nUpućivanje i primanje poziva je jednostavno uz Gigaset DA310. 4 tastera za brzo biranje omogućavaju vam da jednim pritiskom pozovete željeni kontakt. Uživajte u praktičnosti uz još 10 brojeva za brzo biranje koji omogućavaju dodatne opcije brzog povezivanja. Gigaset DA310 vam daje izbor od 3 melodije i glasnoće da vas upozori na dolazne pozive ili alternativno možete isključiti zvono kada želite mir i tišinu. Da biste brzo pozvali poslednju osobu koju ste zvali, jednostavno koristite funkciju ponovnog biranja posljednjeg broja. Ako vam je potreban jednostavan žičani stolni telefon, sa svim osnovnim značajkama i više, odaberite Gigaset DA310.


CGO: Posvećeno raditi na procesuiranju odgovornih za zločine - Vijesti.me\nCGO: Posvećeno raditi na procesuiranju odgovornih za zločine\n“Ratovi koji su tokom devedesetih godina vođeni na prostorima bivše Jugoslavije ostavili su za sobom na stotine hiljada žrtava" Edit\nRatni zločini (Foto: Shutterstock)\nMina 23. mart 2014, 10:39 ažurirano 19. februar 2019, 04:42\nCrna Gora, ali i svi dijelovi društva, dužni su neprestano i posvećeno raditi na rasvjetljavanju sudbine svih stradalih i procesuiranju odgovornih za zločine, ocijenjeno je iz Centra za građansko obrazovanje (CGO).\nIz te nevladine organizacije (NVO) su, povodom Međunarodnog dana prava na istinu o teškim kršenjima ljudskih prava i dostojanstva žrtava koji se obilježava 24. marta, kazali da je proces adekvatnog suočavanja sa prošlošću svakog društva, pa i crnogorskog, u osnovi izgradnje vladavine prava.\n“Ratovi koji su tokom devedesetih godina vođeni na prostorima bivše Jugoslavije ostavili su za sobom na stotine hiljada žrtava, i milione onih koji su postali izbjeglice ili interno raseljena lica”, kazala je saradnica na programima u CGO Tamara Milaš.\nPrema njenim riječima, utvrđivanje činjenica o tim događajima ide nevoljno od nadležnih institucija, koje, kako je navela, još uvijek ne pokazuju punu spremnosti da se sa tim suoče, iako je to njihova zakonska, ali i moralna obaveza.\n“Zvanična statistika pokazuje da se više od 12 hiljada ljudi vodi kao nestalo, 423 hiljada izbjeglica i raseljenih lica još uvijek ne mogu da se vrate u svoje domove, a oko 20 hiljada ljudi su još apatridi ili im prijeti opasnost da to postanu”, navela je Milaš.\nPored toga, dodala je, najmanje 20 hiljada žena koje su bile izložene seksualnom nasilju u ratu još nije dobilo adekvatnu podršku, što, kako je navela, u kombinaciji sa nekažnjivošću za ratne zločine, ometa pomirenje i ugrožava potpuno uživanje ljudskih prava, demokratije i vladavine zakona.\n“CGO godinama, samostalno ili sa crnogorskim i regionalnim partnerima, ulaže napore da se ova pitanja riješe na način koji bi povratio dostojanstvo žrtavama, ali i upozorava na rizike koje nosi sistemsko nesuočavanje sa prošlošću, kao i odugovlačenje i obesmišljavanje sudskih procesa u slučajevima ratnih zločina”, podsjetila je Milaš.\nOna je kazala da ratni zločini ne zastarjevaju, ocijenjujući da odlaganje njihovog procesuiranja ili obesmišljavanje procesa predstavlja dodatno gaženje po dostojanstvu žrtava.\n“Crnogorsko tužilaštvo u ovom dijela bilježi nedopustivo loš učinak, zbog čega se ovo pitanje, poslije mnogo godina našlo i u posljednjem Izvještaju Evropske komisije o napretku Crne Gore”, upozorila je Milaš.\nOna je podsjetila da se se u tom Izvještaju navodi da Crna Gora mora prestati sa praksom nekažnjivosti i da svi značajni izvještaji o ratnim zločinima moraju biti praćeni.\n“Odluke crnogorskog pravosuđa o ratnim zločinima treba da budu u skladu sa međunarodnim humanitarnim pravom, da oslikavaju sudsku praksu Međunarodnog krivičnog tribunala za bivšu Jugoslaviju i da u cjelosti primjenjuju domaće krivično zakonodavstvo”, kazala je Milaš, ukazujući na Izvještaj.\nOptužnice za komandnu odgovornost, dodala je, saučesništvo ili pomaganje i podržavanje nijesu do sad korišćene.\n“Crna Gora treba da obezbijedi da civilne žrtve dobiju pravdu i reparacije”, kaže se u Izvještaju.\nMilaš smatra da je, Međunarodni dan prava na istinu o teškim kršenjima ljudskih prava i dostojanstva 24. mart, još jedno podsjećanje da država treba da procesuira kršenja ljudskih prava u prošlosti i da efikasnije radi na rasvjetljavanju sudbine svih stradalih.\n“Tako ona može dati svoj doprinos kulturi sjećanja i suosjećanja”, dodala je Milaš.\nMeđunarodni dan prava na istinu o teškim kršenjima ljudskih prava i dostojanstva žrtava, ustanovila je Generalna skupština Ujedinjenih nacija kao dan sjećanja na Arhiepiskopa Oskara Arnulfa Romera.\nSvrha obilježavanja ovog dana je da se ukaže na poštovanje i sjećanje na žrtve teških i sistemskih kršenja ljudskih prava i promoviše značaj prava na istinu i pravdu.


Oglasila se Mia Borisavljević nakon incidenta u Nikšiću: Morala je da reaguje i policija! (FOTO)\nFoto: Printscreen / Instagram / Mia Borisavljević\nPevačica, koju je navodno napao vlasnik diskoteke u kojoj je nastupala, rešila je da javno progovori o incidentu\nObjavljeno: 31.07.2016. 09:55h\nNaime, pevačica Mia Borisavljević, koju je navnodno napao vlasnik diskoteke u Nikšiću zbog čega je morala da interveniše policija, oglasila se na društvenoj mreži Fejsbuk i napisala je da je sve prošlo u najboljem redu.\n- Dakle, prvenstveno da se zahvalim nikšićkoj publici koja je tu noć, kao i uvek bila fenomenalna i došla u velikom broju. I pošto je sve proteklo standardno u najboljem redu, nećemo da kvarimo sliku - napisala je Mia na svom Fejsbuku.\nPodsetimo, kako su preneli crnogorski mediji, do svađe je došlo između Borisavljevićeve i njenog momka sa jedne i vlasnika diskoteke sa druge strane. Razlog je bio negodovanje pevačice i njenog momka, odnosno menadžera, kada joj je navodno vlasnik diskoteke saopštio da joj neće isplatiti honorar, jer je navodno kasnila s nastupom i nije bilo dovoljno gostiju, prenosi Kurir.


IZREČNEA PRESUDA: Braći Mamić ukupno više od 11 godina zatvora! - Fudbal\nHotSport»Fudbal»IZREČNEA PRESUDA: Braći Mamić ukupno više od 11 godina zatvora!\nIZREČNEA PRESUDA: Braći Mamić ukupno više od 11 godina zatvora!\nPetar Lazić| 2018-06-06T14:20:54+02:00\t6. juna 2018. 13:55|0 komentara|HotSport\nDoneta je prvostepena presuda u Županijskom sudu u Osijeku.\nZbog finansijske štete koju su naneli Dinamu iz Zagreba, braća Mamić osuđena su na zatvorsku kaznu.\nZa neke najzaslužniji za evropske uspehe Dinama i trenutni kvalitet hrvatskog nacionalnog tima, za druge obični lopovi koji su u svemu gledali lični profit. Bilo kako bilo, Zdravko i Zoran Mamić su danas osuđeni na višegodišnju robiju.\nZdravko Mamić je dobio šest godina i šest meseci zatvora, a njegov brat Zoran četiri godine i 11 meseci zatvora. Sem njih, zatvorske kazne su dobili nekadašnji direktor Dinama Damir Vrbanović (tri godine) i poreznik Milan Pernar (četiri godine i dva meseca).\nStarijem bratu Mamić su na teret stavljene malverzacije kod obeštećenja transfera Luke Modrića i Dejana Lovrena, dok su zbog malverzacija oko štopera Liverpula krivi i mlađi brat Mamić, kao i Vrbanović.


Građani Srbije plaćaju i puštanje filmova u Prištini | Insajder\nPodsetimo, fiktivna javna preduzeća sa Kosova bila su i jedna od tema serijala Patriotska pljačka, u kom se Insajder bavio brojnim zloupotrebama novca namenjenog ugroženom srpskom stanovništvu na Kosovu od 2000. do 2012.\nMeđu preduzećima za koja se tada pokazalo da ne rade ništa, odnosno da postoje samo zarad očuvanja privida o postojanju srpskih institucija na jugu Kosova, bila su i preduzeće Termokos, zaduženo za održavanje prištinskog sistema centralnog grejanja, i preduzeće za prikazivanje filmova i organizovanje manifestacija od javnog značaja za grad Prištinu. Ove firme su i danas registrovane u Prištini, iako su njihova sedišta preseljena u Gračanicu, u kojoj nema ni bisokopa ni centralnog grejanja.\nPrema najnovijim podacima, preduzeću Termokos je tokom 2015. iz budžeta isplaćeno više od 17 miliona dinara, dok je 4,3 miliona dinara dobilo Javno preduzeće za prikazivanje filmova i organizovanje manifestacija od značaja za Grad Prištinu.\nNajviše novca u protekloj godini, 63 miliona dinara, isplaćeno je Javnom gradskom saobraćajnom preduzeću registrovanom u Prištini i Javnom komunalnom preduzeću Komunalac Priština, zaduženom za iznošenje smeća, čiji je godišnji budžet 59 miliona dinara.\nOvo su podaci koji se odnose samo na 12 preduzeća koja se nalaze na spisku indirektnih budžetskih korisnika, koja su u obavezi da izveštaje o svom finansijskom poslovanju dostavljaju Upravi za trezor.\nPrema istraživanju Insajdera, u aktivnom statusu je najmanje još toliko javnih preduzeća sa sedištem na Kosovu.\nZa pet preduzeća u ovom trenutku ne postoje podaci o poslovanju. JP Veterinarska stanica Štrpce, JKP Sitnica, JKP Napredak, Javno stambeno komunalno preduzeće Orahovac i Aerodrom Priština u obavezi su da finansijske izveštaje dostavljaju Agenciji za privredne registre, ali to ne čine godinama unazad.\nZa ovih 12 preduzeća ne postoje podaci o broju zaposlenih sa spiska budžetskih korisnika. U Upravi za trezor i Ministarstvu finansija uputili su nas da ovaj podatak tražimo od Ministarstva za državnu upravu i lokalnu samoupravu, kao i od Kancelarije za Kosovo i Metohiju.\nU odgovoru Insajder.netu Ministarstvo finansija je navelo da podacima o broju zaposlenih u javnim preduzećima na Kosovu raspolaže Kancelarija za Kosovo i Metohiju.\nPodsetimo, ni nakon isteka za to predviđenog roka po Zakonu o slobodnom pristupu informacijama od javnog značaja, Kancelarija za Kosovo i Metohiju nije dostavila Insajderu podatke o poslovanju javnih preduzeća sa sedištem na Kosovu.\nNakon što nam je u službi za medije u Kancelariji usmeno rečeno da oni nisu nadležni za ova pitanja, insistirali smo na zvaničnom dopisu u kom bi nas uputili na nadležne institucije, ali zvaničan odgovor nikada nismo dobili.


Izvor: B92, 21.Jun.2021, 09:21\nOna se takmičila u muškim disciplinama pre nego što je 2013. objavila da je transrodna osoba. >> Pročitaj celu vest na sajtu B92 <<\nProšlog meseca, belgijska dizačica tegova Ana Vanbelingen, koja se takmiči u istoj kategoriji, rekla je da bi bilo nepravedno da se Hubard takmiči u Tokiju i da bi to bila "loša šala".\n"Nekim sportistima se onemogućavaju šanse koje menjaju život - medalje i olimpijske kvalifikacije - a mi smo nemoćni."\n"Pogrešna politika MOK-a omogućila je odabir 43-godišnjeg biološkog muškarca koji se identifikuje kao žena da se takmiči u ženskoj kategoriji", rekli su iz grupe u saopštenju uoči odluke u ponedeljak.\n"Pored toga što je bila najbolja na svetu, Lorel je ispunila IVF kriterijume, uključujući i one koji se zasnivaju na smernicama Deklaracije o konsenzusu MOK-a za transrodne sportistkinje", rekla je izvršna direktorka Novozelandskog olimpijskog komiteta Kerejn Smit.\n"Priznajemo da je rodni identitet u sportu izuzetno osetljivo i složeno pitanje koje zahteva ravnotežu između ljudskih prava i pravičnosti na terenu", dodala je ona.\n"Kao novozelandski tim, imamo snažnu kulturu gostoprimstva, uključivanja i poštovanja za sve".


Kontrola zbog uskraćivanja usluga gerontodomaćice - Penzin\nZaštitnik građana je upoznat sa problemima sa kojima se suočava bračni par iz Beograda koji su korisnici Službe „Pomoć u kući“ Gerontološkog centra Beograd.\nStarijem bračnom paru uskraćena je usluga gerontodomaćica nakon što je jedan od supružnika zaražen koronavirusom. Prema saznanjima Zaštitnika građana u trenutku kada im je uskraćena usluga, supružnici iz Beograda su imali lekova i hrane za još nekoliko dana.\nZaštitnik građana je po sopstvenoj inicijativi pokrenuo hitan postupak kontrole pravilnosti i zakonitosti rada Gradskog zavoda za javno zdravlje Beograd i Gerontološkog centra Beograd.\nZaštitnik građana Zoran Pašalić razgovarao je telefonom sa koordinatorom Službe „Pomoć u kući“ Gerontološkog centra Beograd 30. novembra 2020. godine. Tom prilikom je objašnjeno da je Gerontološki centar uputio upit Gradskom zavodu za javno zdravlje Beograd o načinu pružanja usluge u novonastaloj situaciji u konkretnom slučaju. Dakle, Gerontološki centar je konsultovao Zavod za javno zdravlje da li gerontodomaćice ovim supružnicima mogu da pruže pomoć u nabavci hrane i lekova.\nOdgovor Gradskog zavoda za javno zdravlje Beograd nije primljen.\nZaštitnik građana zbog toga traži od ove dve gradske ustanove da ga u što hitnijem roku, uz dostavljanje relevantne dokumentacije, obaveste o svim činjenicama i okolnostima, kao i o preduzetim aktivnostima. Od Gradskog zavoda za javno zdravlje Beograd Zaštitnik građana posebno traži obaveštenje da li je uputio odgovor Gerontološkom centru Beograd, te ukoliko to nije slučaj, da ga obavesti o razlozima za to.\nOd ove dve ustanove, Zaštitnik građana traži i obaveštenje na koji način je organizovano pružanje usluga korisnicima Gerontološkog centra Beograd u situacijama kada su korisnici ili članovi njihovog domaćinstva pozitivni na koronavirus ili se nalaze u samoizolaciji. Zaštitnik građana je tražio da ga obaveste i na koji način je u tim situacijama organizovano pružanje usluga gerontodomaćica.\nGrad Beograd tvrdi da je obezbedio neophodnu pomoć za službu „Pomoć u kući“. Iz uprave Grada kažu da sve gerontodomaćice imaju potrebnu zaštitnu opremu i sredstva za dezinfekciju. Vidi: Beograd: Obezbeđena pomoć za službu „Pomoć u kući“\nAko je tako, onda je još manje jasno zašto se starijim građanima, kojima je i u normalnim okolnostima potrebna, te zato i odobrena, „Pomoć u kući“ – ova usluga uskraćena u doba pandemije.\nTags:Gerontološki centar BeogradGradski zavod za javno zdravlje Beogradombudsmanpomoć u kućizaštitnik građanaZoran Pašalić


U Sredozemlju spaseno 2.200 migranata u 24 sata\nOko 2.200 migranata spaseno je tokom protekla 24 časa u centralnom delu Sredozemnog mora, u 21 operaciji spasavanja, dok su istovremeno iz mora izvučena tela 16 utopljenih migranata, saopštila je danas italijanska Obalska straža.\nViše od 1.000 migranata, pošto su ih brodom dovezli u Palermo, počeli su da pevaju, igraju i plješću, prenele su strane agencije.\nSa norveškog broda “Siem Pilot”, koji učestvuje u operaciji “Triton” pogranične agencije Evropske unije Fronteks, prvo su se iskrcali bolesni, žene i deca, njih nekoliko stotina.\nOstali će ostati na brodu do sutra, kako bi se smanjio pritisak na ekipe za evidenciju migranata na kopnu.\nCentralno-mediteranska ruta od Severne Afrike do Italije je za migrante veoma opasna, pa se od početka godine utopilo ili nestalo više od 3.100 migranata koji su pokušali da pređu tu rutu plovilima, pokazuju procene Međunarodne organizacije za migracije.\nU danas realizovanim operacijama spasavanja, migranti su bili na 18 gumenih čamaca i tri brodića, navodi italijanska Obalska straža.


Radio Šumadinac > Forum > OPŠTI FORUMI > Aktuelnosti > Preminuo basista grupe MC5\n20.02.2012 10:22 #1\nMichael Davis, basista sastava MC5, jednih od pionira punk-rock muzike, preminuo je juče u 68. godini usled otkazivanja jetre.\nOsim karijere muzičara, Davis se takođe bavio produkcijom i grafičkim dizajnom. Pokretač je fondacije Music is Revolution koja se zalaže za prikupljanje sredstava za muzičke časove u javnim školama.\nGrupa MC5 nastala je 1964. godine u Mičigenu od kada je izdala 3 albuma pre prestanka rada 1972. godine.\nZaštitni znak benda i naslovna numera prvog albuma, Kick Out The Jams, inspirisala je i uticala na rad brojnih bendova, počevši od njihovih savremenika The Stooges do grupe Rage Against The Machine.\nBasista je preminuo u bolnici u gradu Čiko u Kaliforniji, nakon hospitalizacije usled komplikacija sa radom jetre.\nUpokojo se u Nedelju 19.02.2012\nZadnji Post: 16.02.2013, 09:44\nZadnji Post: 14.02.2013, 06:02


HR konsalting - Skills\nNasa nova ponuda je pruzanje usluga iz oblasti oblasti HR menadzmenta, Organizacionog razvoja, Performance managementa, Executive Search-a, sve u cilju uspešnog uvođenja promena i osiguravanje kontinuiteta u poslovnim rezultatima naših klijenata .\nMetodologija koju koristimo se primenjuje u najvećim domaćim i stranim Kompanijama !\nOsnovni principi na kojima se zasniva naša praksa su maksimalno iskorišćenje internog potencijala svakog našeg klijenta (kompanije), najuspešnije medjunarodne prakse i kombinovanje sa specifičnostima lokalnog okruženja.\nPonuda nam je jedinstvena i razlikuje se zbog činjenice da za vas radimo projekte, vršimo analize, implementiramo nove poslovne modele, ali vam nudimo mogućnost da budemo i deo vašeg poslovnog sistema 24 h dnevno po principu IN HOUSE konsultantskih usluga. Rešenja koje vam dajemo i usluge koje vam pružamo, bice ispraćene od nase strane i posle završetka implementacije\nUsluge HR Konsaltinga obavljamo i u saradnji sa kompanijom Key Solutions.\nUvodjenje HR Funkcije u kompanije\nVažan korak u ostvarivanju postavljenih ciljeva Kompanije je i uspostavljanje HR funkcije, koja je jedna od najvažnijih poslovnih funkcija u Kompaniji. Potreba za uvodjenje HR funkcije se obično javlja u momentu kada kompanija dostigne nivo od 50 i više zaposlenih i kada je potrebno objediniti sve HR procese na jednom mestu.\nU našoj ponudi se nalazi i ova usluga, koja podrazumeva sledeće korake:\n1. Definisanje HR strategije u skladu sa opštim ciljevima firme\n2. Uspostavljanje HR procesa\n3. Uvodjenje i odabir HR profesionalca\nAnaliza organizacije je usluga koju pružamo našim klijentima da bismo sagledali specifičnosti i dijagnostikovali stanje u njihovoj organizaciji, radi što efikasnijeg paketa mera u poboljšanju iste.\nAnalizu organizacije sprovodimo kroz sledece faze :\n1. Ispitivanje zadovoljstva zaposlenih odredjenim motivacionim faktorima. Najčešće se putem upitnika ispituje zadovoljstvo organizacijom rada, rukovodjenjem, medjuljudskim odnosima, fizičkim uslovima rada, mogućnošću usavršavanja i drugim faktorima po izboru kompanije nalogodavca.\n2. Procena menadžmenta – procena psihološkog profila, profesionalnih kompetenci i potencijala menadžera, kao i upoznavanje sa njihovim poslovnim dostignućima, odnosno ostvarenjima predviđenih rezultata\n3. Analiza postojeće organizacione šeme i sistematizacije radnih mesta\n4. Paket korektivnih mera za unapredjenje organizacije\nNasi konsultanti poseduje puno ekspertize i iskustva u uvođenju efikasnih sistema procene radnog učinka zaposlenih, te garantujemo pun uspeh ako postanete korisnici ove naše usluge\nExecutive Search predstavlja uslugu posvećenu pronalaženju profesionalaca za potrebe naših klijenata kroz direktan pristup, oglašavanje i pregled baze kandidata .\nTokom procesa selekcije mi koristimo sopstvenu bazu podataka i lične kontakte, ali takođe prikupljamo informacije iz dodatnih izvora koji nas upućuju na potencijalne kandidate.\nPre predstavljanja kandidata klijentu, sprovodimo temeljan intervju zasnovan na kompetencijama i naši konsultanti počinju sa detaljnom proverom referenci. Trudimo se da obezbedimo klijentu što je moguće više informacija koje bi mogle da utiču na njegov izbor.\nKada se odabranom kandidatu iznese ponuda, naši konsultanti su dostupni za saradnju u mogućim dodatnim pregovorima\nSvim malim i srednjim preduzećima preporučujemo oblik saradnje po principu IN HOUSE HR Consultinga, u kome na godišnjem nivou postavljamo strategiju rada u upravljanju ljudskim resursima i organizacionim razvojem, kao i mogućnost svakodnevnog poslovnog savetovanja iz tih oblasti.\nSpremni smo da budemo vaš partner 365 dana u godini i da svakodnevno unapređujemo vaš biznis !


kosarka.me - Gordić, Luković i Ročesti u idealnoj petorci ABA lige\nNapisao: Miloš Pročitano 326 puta\tčetvrtak, 15 mart 2018 11:59\nCrnogorski reprezentativac, plejmejker Crvene zvezde, Ročesti imao je najveći procenat (10.5%) kombinovanih glasova trenera, navijača i ABA lige u glasanju za izbor najbolje petorke ABA lige za sezonu 2017/18. Amerikancu u među idealnih pet društvo prave Uroš Luković iz Mornara (10.4%), Novica Veličković iz Partizana (9.9%), Nemanja Gordić iz Budućnosti (8.8%) i Džanan Musa iz Cedevite. (8%).\nRočesti je u regularnom dijelu tekuće sezone u ''crveno-bijelom'' dresu u regionalnom takmičenju bilježio 15 poena i 6 asistencija, dok je Gordić bio lider Budućnosti sa 14,7 poena i 4,6 uspješnih proigravanja po meču.\nUroš Luković je fenomenalnoj sezoni Mornara doprinio sa 13,5 poena i 7,5 skokova po meču, uz 2,4 blokade (indeks 20,7) i prava je šteta što će zbog povrede biti primoran da propusti doigravanje i sudar sa Zvezdom.\nViše iz ove kategorije: « ABA: Ukida se nacionalni ključ, u drugom rangu plej-of umjesto F4\tPajović: Drago mi je da se publika vratila u dvoranu, bez nje i Varvara ovi rezultati ne bi bili mogući »


Abas u bolnici zbog infekcije uva, Izrael zabrinut - Vijesti.me\nNa društvenim mrežama pojavile su se informacije da boluje od raka probavnog sistema Edit\nMahmud Abas (Foto: Beta/AP)\nBeta 20. maj 2018, 15:15 ažurirano 8. decembar 2018, 23:42\nPalestinski predsjednik Mahmud Abas primljen je danas u bolnicu zbog ozbiljne infekcije uva, javljaju izraelski mediji, pozivajući se na Abasove saradnike.\nZdravlje 83-godišnjeg palestinskog lidera pogoršava se od marta, navode isti izvori, a Izrael se sve to vrijeme priprema za mogućnost da bi se moglo pojačati nadmetanje za nasljednika u Palestinskoj upravi i podriti relativna stabilnost koja trenutno prevladava na Zapadnoj obali.\nKrajem februara tokom boravka u SAD, radi obraćanja Savjetu bezbjednosti UN u Njujorku, Abas je primljen u bolnicu u Baltimoru na nekoliko sati, a takođe je podvrgnut medicinskim testovima u Ramali u julu prošle godine.\nU intervjuu za palestinsku televiziju u februaru Abas je rekao da je dobrog zdravlja.\nMeđutim, oni koji se ne slažu sa tom tvrdnjom kažu da je bolestan i da mu se stanje pogoršava.\nNa društvenim mrežama pojavile su se informacije da boluje od raka probavnog sistema.\nJedan palestinski zvaničnik na koga se poziva AP izjavio je nešto ranije da Abas ima temperaturu i da je zato primljen ubolnicu.\nAbas je podvrgnut manjoj operaciji uva u utorak,a u petak je ponovo nakratko primljen u bolnicu.\nSada je tamo treći put za manje od nedjelju dana.\nPalestinska novinska agencija je citirajući direktora bolnice prenijela da su rezultati testova „dobri“, ali nije objelodanila detalje.\nAbas je strastveni pušač, a ima između ostalog probleme sa srcem i bolovao je prije jednu deceniju od raka prostate.\nZabrinutost za zdravlje palestinskog lidera u posljednje vrijeme je podstakla i rasprave o mogućem nasljedniku koga on nije odredio.\nPredsjednički izbori na palestinskim teritorijama nisu održani od 2005. godine, zbog rivalstva između Abasovog umjerenijeg Fataha i islamskog ekstremističkog Hamasa koji vlada drugom palestinskom teritorijom, pojasom Gaze.


Tehnologije drveta - Šumarski fakultet : Šumarski fakultet\nŠumarski fakultet > Odseci>Tehnologije drveta\nKatedra primarne prerade drveta\nKatedra mašina i uređaja u preradi drveta\nKatedra finalne prerade drveta\nKatedra za organizaciju i ekonomiku drvne industrije\nVisoko postavljene vrednosti odseka za Tehnologije drveta su:\nstudenti u centru pažnje ‒ naš rad je posvećen njihovim potrebama, idejama i razvoju;\nstalna izgradnja pravih kolegijalnih odnosa između nastavnog osoblja i studenata;\nnegovanje tradicije duge više od 60 godina i bogato iskustvo u obrazovanju visoko stručnih kadrova u oblasti tehnologija, menadžmenta i projektovanja nameštaja i proizvoda od drveta;\nmeđunarodno prepoznatljivi studijski programi usklađeni sa potrebama struke i savremenim kretanjima u visokom obrazovanju;\nsaradnja sa domaćim i međunarodnim institucijama i privredom.\nPrvo Sertifikaciono telo na Univerzitetu u Beogradu i Zavod za kontrolu kvaliteta nameštaja, kao sastavni elementi Odseka za Tehnologije drveta, predstavljaju važan element razvoja proizvodnje, menadžmenta i projektovanja nameštaja i proizvoda od drveta u Srbiji. U tom smislu odsek za Tehnologije drveta sa svojim studijskim programima predstavlja jedino mesto u Srbiji na kome se stručno i profesionalno obrazuju kadrovi iz oblasti tehnologija, menadžmenta i projektovanja nameštaja i proizvoda od drveta.\nOdsek za Tehnologije drveta, kao sastavni deo Univerziteta u Beogradu ‒ Šumarskog fakulteta, opredeljen je da na najbolji način odgovori savremenim potrebama, ali i izazovima vremena, struke i tržišta.\nDo početka 2013. godine odsek za Tehnologije drveta je funkcionisao pod nazivom Odsek za preradu drveta. Promenu naziva Odseka prate i promene u načinu studiranja, a neke od najznačajnijih novina su povećanje udela praktične nastave (stručne prakse) u ukupnom fondu časova u okviru studijskog programa osnovnih i master studija i uvođenje savremenih, inovativnih disciplina u nastavni proces.\nMisija odseka za Tehnologije drveta je obrazovanje stručnjaka za kompetentno obavljanje svih poslova iz oblasti tehnologija, menadžemnta i projektovanja nameštaja i proizvoda od drveta uz konstantno unapređenje nastavnih procesa, podizanja kvaliteta studija i poštovanje najviših akademskih sloboda i standarda u visokom obrazovanju.\nNaša vizija je da odsek za Tehnologije drveta, čiji su studijski programi bazirani na multidisciplinarnosti i inovativnosti kao najznačajnijim obeležjima savremenih studija, postane lider u oblasti tehnologija, menadžemnta i projektovanja nameštaja i proizvoda od drveta u Jugoistočnoj Evropi.\nOdsek za tehnologije drveta u svoje prioritetne ciljeve ubraja:\nkontinuirani razvoj novih i unapređenje postojećih studijskih programa koji su usklađeni sa potrebama struke i zahtevima Bolonjskog procesa;\nstvaranje šansi za zapošljavanje naših diplomiranih inženjera i mogućnosti za razvoj njihove vrhunske profesionalne karijere;obezbeđivanje kvalitetnih\nvisokooobrazovanih stručnjaka preduzećima iz drvne i industrije nameštaja u Srbiji za obavljanje najsloženijih poslova iz oblasti tehnologija, menadžmenta i projektovanja nameštaja i proizvoda od drveta;\ndoprinos uvećanju znanja kao najznačajnijeg društvenog resursa;\ndruštvena odgovornost i briga o životnoj sredini.\nSTUDIJE TEHNOLOGIJA DRVETA – DAN SUSRETA sa budućim studentima\nProgram završne konferencije – COST FP1407: “Living with modified wood”\nUmrežavanje kao krucijalni pokretač razvoja – Sastanak konzorcijuma FORESDA u Beogradu